open-index/open-wikipedia-markdown huggingface dataset:
共產主義政權

**共產主義政權**，**共產主義國家**，（有關政權自稱：**社會主義國家**），係指個國家意識形態信仰係馬克思主義，共產主義假設，或由共產黨實行相關社會主義制度所統治國度。

## 特徵
政體係共和國；一般都係實行共產黨一黨專政，並國家信仰馬克思列寧主義同關聯理論，所以外國叫佢做「共產主義國家」。佢本身宣稱自己係社會主義國家，實行社會主義制度，目標係「共產社會」，但係就「管理社會」。

部份共產主義國家會存在少數合法政黨，但憲法只賦予共產黨有執政權，軍隊又黨化，社會又有秘密警察，即係黨國制度。自蘇聯失敗後，而家世界得返14個共產黨國家（睇社會主義國家一覽）；其中4個用「共產黨」個名去執政，即中華人民共和國、越南社會主義共和國、老撾人民民主共和國同古巴共和國。無論叫唔叫做共黨，國家都實行高度集權計劃經濟由政權獨裁壟斷主要產業，而唔係交由市場同商界，部份會出現社會主義市場經濟體制，即經濟學指混合經濟。

## 短暫存在過政權
*  巴黎公社（1871年3月18日－5月28日）
*  斯特蘭賈公社（1903年8月18日－9月8日）
*  奈薩爾蘇維埃共和國（1917年12月－1918年2月26日）
*  芬蘭社會主義工人共和國（1918年1月28日－4月29日）
*  敖德薩蘇維埃共和國（1918年1月31日－3月13日）
*  頓涅茨克-克里沃羅格蘇維埃共和國（1918年2月12日－3月20日）
*  阿爾薩斯蘇維埃共和國（1918年11月9日－22日）
*  德意志自由社會主義共和國（1918年11月9日－1919年8月11日）
*  愛沙尼亞勞動人民公社（1918年11月29日－1919年6月5日）
*  薩伏伊蘇維埃（1918年11月－1919年3月14日）
*  拉脫維亞社會主義蘇維埃共和國（1918年12月17日－1920年1月13日）
*  自由地區（1918年－1921年）
*  立陶宛-白俄羅斯蘇維埃社會主義共和國（1919年2月27日－8月25日）
*  匈牙利蘇維埃共和國（1919年3月21日－8月6日）
*  巴伐利亞蘇維埃共和國（1919年4月6日－5月3日）
*  利默里克蘇維埃（1919年4月15日－27日）
*  克里米亞社會主義蘇維埃共和國（1919年4月28日－6月26日）
*  比薩拉比亞蘇維埃社會主義共和國（1919年5月6日－9月；1924年9月15日－18日）
*  木幹蘇維埃共和國（1919年5月15日－7月23日）
*  斯洛伐克蘇維埃共和國（1919年6月16日－7月7日）
*  波斯社會主義蘇維埃共和國（1920年6月9日－1921年9月）
*  加利西亞蘇維埃社會主義共和國（1920年7月8日－9月21日）
*  新民府（1929年－1932年）
*  義靜蘇維埃（1930年－1931年）
*  中華蘇維埃共和國（1931年11月7日－1937年9月22日）
*  智利社會主義共和國（1932年6月4日－10月2日）
*  中華共和國人民革命政府（1933年11月22日－1934年1月13日）
*  阿斯圖里亞斯社會主義共和國（1934年10月5日－18日）
*  無政府主義阿拉貢（1936年7月21日－1939年）
*  革命加泰羅尼亞（1936年7月21日－1939年）
*  芬蘭民主共和國（1939年12月1日－1940年3月12日）
*  民族解放政治委員會（1944年3月10日－10月9日）
*  朝鮮人民共和國（1945年9月6日－1946年2月）
*  阿塞拜疆人民政府（1945年11月－1946年12月）
*  馬哈巴德共和國（1946年1月22日－12月15日）
*  北朝鮮臨時人民委員會（1946年2月8日－1948年9月9日）
*  臨時民主政府（1947年12月24日－1949年8月28日）
*  馬克塔利亞共和國（1948年－1958年）
*  越南南方共和國（1969年6月8日－1976年7月2日）
*  岡比亞全國革命委員會（1981年7月30日－8月5日）
*  也門民主共和國（1994年5月21日－7月7日）

## 政治分類

{| class=wikitable sortable
!西方世界觀點
!社會主義陣營同唔結盟運動國家觀點
|--valign="top"
|
#自由世界
#東方集團
#不結盟運動國家
||
#資本主義陣營
#社會主義陣營
#實行不結盟運動國家
|-
!毛澤東嘅觀點
!霍查嘅觀點
|-
|
#第一世界（超級大國：、）
#第二世界（中等國力工業化國家：、、、同）
#第三世界（和廣大發展中國家）
|
#資本主義國家（、等）同修正主義國家（ 、、等）
#社會主義國家（）
}
怒火街頭

《**怒火街頭**》（；大陸譯名《**鬥智情緣**》），香港電視廣播有限公司時裝法律電視劇，本劇由鄭嘉穎同胡杏兒領銜主演，李璨琛、林子善、滕麗名、陳敏之同石修聯合演出，監製唐基明。係其中一套2011年無綫海外業務同節目推薦劇集。劇集播出後反應熱烈，喺同年拍攝續集《怒火街頭2》，2012年播出。

## 劇情
講述鄭嘉穎演嘅羅力亞大律師同胡杏兒演嘅王思苦大律師等人愛情同工作關係，入面有單元案件：常秋萍兇殺案（第2－4集）、第五婷偷竊案（第5－6集）、任圓圓死亡案 （第8－11集）、聶淑妍兇殺案（第10集）、苗若麗兇殺案 （第12－15集）、第五婷傷人案（第17－18集）、（第18－19集）、何利貞兇殺案（第19－20集）。

## 部份得獎記錄
### [[MY AOD我的最愛頒獎典禮2011]]
*我的最愛電視劇集 - 怒火街頭
*我的至爱男主角 - 鄭嘉穎
*我的最愛電視女配角 - 陳敏之
*我的最愛十五大電視角色 - 鄭嘉穎、胡杏兒

### [[2011年萬千星輝頒獎典禮]]

## 收視
香港無綫電視翡翠台、高清翡翠台播放《**怒火街頭**》收視紀錄：

*全劇平均30點

## 網民反應

***好撚好笑呀屌你老味**，係香港網民自2011年為無綫電視劇集《怒火街頭》含有粗口金句改圖。
由於截圖中，鄭嘉穎表情哭笑難分，加上字幕傳神。其後有數幅相同表情Cap圖，都被高登香討網民配上此對白。最後，成為含粗口潮語。

* **笑死朕**，相似意思，但較文雅。而熱血時報黃洋達、陳秀慧有個節目又叫做笑死朕。

*好撚好笑
*好撚好笑呀屌你老母
*你老味瀨撚晒嘢

## 出面網頁
*怒火街頭 - tvb.com
牛油刀

**牛油刀**，係種餐具嘅刀，專門用嚟將牛油搽上麪包度。皆因牛油軟身，牛油刀唔使利，刀刃面積比例大，方便搽牛油。
麪包刀

**麪包刀**，又寫做**麵包刀**，係種廚房用嘅刀，用嚟將大嚿麪包切細成一塊塊。麪包刀唔會好大把，多數長15到25厘米。
鄭進一

**鄭進一**（），本名**鄭俊義**，係台灣男藝人、唱作歌手。佢喺台南縣新營鎮出世。因為唱腔似日本演歌歌手森進一，所以改藝名鄭進一。

## 參考

## 出面網頁
* （英文）
* （繁體中文 - 香港）
* （大陸簡體）
* （大陸簡體）
知乎

，係自2011年1月26號建立一個中國大陸社會化問答網站，產品形態模仿美國網站Quora。網民可以用相似留言版功能進行討論，但內容只供參考。如新聞、政治等內容會存在大量親中派立場留言，可能由於中國境內網站受中國法律影響，加上防火長城、網軍對網絡數據即時管制問題，唔好上去發表「敏感內容」。
## 參考

## 睇埋

* 美國為什麼要轟炸珍珠港

## 相關
### 類似社交網站
*Yahoo!知識+
*Quora
*百度知道
*品蔥
張寶勝

**張寶勝**（）係中國大陸喧囂一時嘅特異功能者同氣功大師，被視為中國特異功能嘅代表人物。香港唔少賭片嘅角色都取材自佢。

## 生平
1960年，張寶勝喺南京出世，原名**沈繼寶**。父母因家境困難，未滿月就將張寶勝交由長春嚟南京醫病嘅楊女士收養。楊女士返到長春冇幾耐之後又將張寶勝送畀其中一位姐姐撫養，跟隨夫姓姓張。

1970年代，張寶勝初中畢業後喺遼寧本溪一座鉛礦場到打工。

1980年代初，隨着中國大陸「人體特異功能」同「氣功熱」興起，張寶勝開始活躍，宣稱自己有「非眼視覺」功能，可以「藥片穿瓶」、「透視信封內文字」、「空手彎鋼勺」、「耳朵識字」等名目眾多嘅「特異功能」。1982年，張寶勝被氣功特異功能組織調去北京。同年5月，為中共元老葉劍英同王震表演特異功能，據稱表演好成功。佢嘅特異功能被認為可以用喺軍事，因而喺1983年6月2號，經中國國防科工委批准，張寶勝被正式調入507所。贏得「神人」 、「中國聖人」、「國寶級氣功師」等美譽，據稱享受中央領導級待遇。此後，張寶勝四處為政要名流發功醫病、做氣功報告，足跡遍及中國大陸同香港。

1988年5月，以于光遠同中國科學院院士何祚庥為首嘅反對特異功能人士同支持張寶勝嘅人士共同測試咗張寶勝嘅「藥片穿瓶」能力；結果實驗唔成功，事後何祚庥認為張寶勝作弊。同年7月，中國原子能科學研究院嘅研究人員對張寶勝嘅特異功能進行咗實驗觀測研究，認為張寶勝嘅特異功能係真嘅。1991年，《超人張寶勝》一書大量公開發行。同年，電視劇《超人張寶勝》喺好多電視台播出，一時影響甚廣，甚至被邀請為中央電視台春節聯歡晚會嘉賓。

雖然張寶勝多次表演特異功能失敗，但直到1995年，何祚庥測試張寶勝一事以《「超人」張寶勝走麥城》為題喺《中國青年》雜誌上披露後。張寶勝至逐漸銷聲匿跡。後傳佢因詐騙一度被捕。90年代香港曾經拍下唔少有關賭博嘅電影，例如周星馳《賭聖》系列中嘅「大軍」以及廣東特異功能隊，周潤發主演電影《賭神2》入面嘅張寶成，靈感據說都係嚟自張寶勝。

2018年8月3號，張寶勝因心臟病喺北京去世。

## 參考
資產負債表

**資產負債表**係財務報表嘅一種，用嚟報告一間企業或者機構喺某一日嘅財務狀況。 

## 目的
資產負債表報告一間企業喺特定時間點嘅資產、負債同股東權益，並且為計算回報率同評估資本結構提供基礎數字，係一份提供企業擁有嘅資產同欠債嘅一覽表，亦同時提供股東所佔嘅權益。

## 組成
資產負債表主要分為三部分：資產、負債同股東權益。根據會計學嘅原則：
:資產總額 = 負債總額 + 股東權益

資產可以根據流動性分為：
* 非流動資產：預計使用年期多過一年嘅，例如係固定資產、專利權等等
* 流動資產：預計將喺一年內變回現金或者使用，例如係應收帳款、存貨等等
亦可以分為：
* 有形資產，例如係固定資產同現金
* 無形資產，例如係智識產權同土地使用權

負債亦根據流動性分為：
* 非流動負債：預計還款期多過一年，例如係長期銀行貸款、債券等等
* 負債資產：預計將要喺一年內支付嘅欠款，例如係應付貨款、應付薪金等等

股東權益有兩部份，股本同儲備。儲備又有兩大類：
* 可分配儲備，如累計溢利、股份溢價
* 不可分配儲備，例如物業重估儲備、資本贖回儲備等等

## 比率分析
利用資產負債表上嘅資料，加埋其他財務報表，讀者可以做比例分析，嚟評估企業嘅表現，或者比較唔同企業之間嘅表現，從而作出投資決定。以下係部分常用嘅比例分析。
* 營運資金：流動資產 - 流動負債
* 淨利率：流動資產 ÷ 流動負債（倍）
* 速動比率：（流動資產 - 存貨 - 預付款項）÷ 流動負債
* 產權比率：（總負債 – 股東權益）x 100%

## 睇埋
* 財務報表
* 損益表
* 權益變動表
* 現金流量表
權益變動表

**權益變動表**（美國公認會計準則通常稱佢為**保留收益表**）係財務報表中嘅一個報表。

## 定義
權益變動表通過呈現股本同各項儲備嘅變動，詳細咁說明一間企業或者機構喺某個一會計期間嘅所有者權益嘅變化。所有者權益又叫股東權益，包括股本同各種儲備。權益變動表須要就股本同每一種儲備嘅變化，逐一披露。

## 要素
股東權益喺會計期間嘅變動包括以下要素：
* 會計期間屬於股東嘅淨損益
* 股本儲備嘅增減
* 支付畀股東嘅股息
* 直接喺權益中確認嘅收益同／或損失
* 會計政策變更對權益嘅影響
* 糾正前期誤差嘅影響

## 目的
權益變動表有助於財務報表使用者識別導致會計期間所有者權益發生變化嘅因素。雖然使用者可以喺資產負債表中睇到股東儲備嘅變動，但權益變動表披露咗有關股權儲備嘅重要信息，伊啲信息係冇喺財務報表嘅其他地方單獨顯示，咁做可以幫助使用者了解股權儲備變動嘅性質。伊類信息嘅示例包括期內嘅股本發行同贖回、會計政策變更同前期差錯更正嘅影響、損益表外確認嘅收益同損失，股息宣佈以及喺會計期間發行嘅紅股。

## 睇埋
* 財務報表
* 損益表
* 資產負債表
* 現金流量表
李光軾

**李光軾**（；）係大朝鮮國軍人同政治人。字**伯欽**（）。佢係平安道，忠淸道兵馬節度使，慶尙左道水軍節度使李之芳個仔，兵馬節度使李李戩老頭，朝鮮之亂時全羅道兵馬節道使李福男嘅曾祖父。

係江原道江陵人。佢喺1516年武科等第，後嚟做過宣傳官，兵曹佐郞，1523年世子翊衛司司禦等。1528年軍器寺僉正同30月後昇進，軍器寺副正，突然昇進論難後地方官發令，後嚟做過金海府使。以後甲山府使，1529年鐘城府使等任。

1543年任平安道兵馬節度使，1544年女眞族之邊方襲擊做掠奪，因爲朝鮮邊將的女眞族濫殺。佢係女眞族瑩域單身訪問，慰問後謝過同再發防止約束後回國。後爲女眞族的掠奪攻擊無存。

1546年兵曹參判，同年工曹參判，同年大明使臣入朝，還國後在任兵曹參判同1548年漢城府左尹，1555年倭寇之全羅道海安奇袭做邊將射殺，10鎭陷落同海邊放火做掠奪。佢出迅速倭寇討伐及兵亂平定。同年10月任全羅道兵馬節度使。

## 攷

## 出面網頁
*李光軾：麗州郡史 
*李光軾 
*李光軾 

光軾
全羅道

**全羅道**係舊朝鮮地名，首府全州，1895年廢除。1896年原本嘅全羅道嘅地分成全羅南道同埋全羅北道。
新會站

**新會站**（；）起響廣東省江門市新會區會城街道東甲村，離開新會市區5公里，個站響2011年1月7號開始用得。

呢個站規劃嗰陣曾經叫做**江門西站**（；），不過個名俾市民話唔夠清楚，同埋貶低咗新會嘅地位，令到個站名轉做清晰啲嘅**新會站**。

新會站係廣城際軌（江門線）、江恩城軌同江湛鐵路嘅交匯處，亦都係廣珠城軌嘅三個總站之一。因為江門站唔可以同江湛線同時開到，2018年7月1號開始都有啲經過江湛線嘅車停新會站。新會站是江門市內其中一個綜合交通樞紐，旅客可以喺站內實現鐵路、巴士、的士等交通工具嘅直接換乘。附近設有新會汽車站，形成一個集中嘅換乘中心。

## 站嘅結構
呢個站嘅總建築面積大過4萬平方米，站入面有車站大樓、用嚟遮雨冇柱嘅篷、架空月台、停車場等等，架空候車室有3707.7平方米咁大，而月台嘅大細就係10784.6平方米，全個站嘅總高度係25.8米，用鋼嚟整嘅無柱遮雨棚覆蓋咗23936.5平方米咁大嘅地方。

## 接駁嘅交通
*310：城軌新會站－人民醫院
*311：城軌新會站－舊車站（柏麗酒店）
*321：城軌新會站－石澗公園

## 相

File:Xinhui Railway Station Platform.jpg|新會站嘅月台


## 參考

## 隔離嘅站
江門站

**江門站**（；），原本叫**江門南站**（；），又叫**珠西樞紐**（；）起響廣東省江門市新會區會城街道江門大道南（梅江村東面），係廣珠鐵路、廣珠城軌同江湛鐵路等等鐵路嘅交匯處。呢個站嘅貨站有380畝咁大，客運站就有580畝咁大。2020年前只用嚟上落貨，2020年11月15號開始用埋嚟上落客。2017年3月10號，呢個站改名做江門站，原本嘅江門站就改做江門東站。

## 歷史
2012年12月29號，呢個站隨住廣珠鐵路通車而開咗，嗰時叫**江門南站**，只係用嚟上落貨。

2014年7月25號，江門南站開始做埋零擔貨運。

2017年3月10號：江門南站改名做**江門站**。原本廣珠城軌嘅「江門站」就改名做江門東站。

2017年11月27號，江門站開始改建。呢個站計畫會用樹椏嘅設計，用嚟呼應「生命之樹、小鳥天堂」呢個設計理念。

2018年5月28號，江湛鐵路踏入試運營階段。

2018年7月1號，江湛鐵路開通運營。

2020年7月2號，深江鐵路先行段开始建造。

2020年11月15號，開始用嚟上落客。

2022年10月9號，深江鐵路開始建造。

## 未來規劃
以後呢個站會變成珠三角西岸綜合交通樞紐重要嘅一部分，幫手連住珠三角西部同粵西。呢個站同時會係珠三角西部嘅鐵路樞紐同埋江門市嘅主要鐵路站。第時響度會同時有鐵路、城軌、長途巴士、地鐵、市內巴士、的士等等咁多種交通工具，市民就可以響度好方便咁轉車。鐵路方面除咗廣珠鐵路、廣珠城軌同江湛鐵路之外，重會有江恩城軌，廣佛江珠城軌，深江鐵路等等嘅城軌。除此之外，江門軌道交通都會響度有站。

## 參考

## 隔離嘅站
賽里木湖

**賽里木湖**（），古時候叫做「淨海」，係中國新疆一個湖，喺博爾塔拉博樂市境內嘅北天山山脈，緊鄰伊犁州霍城縣。湖面海拔2070米，東西長30公里，南北寬25公里，面積458平方公里。平均水深46.4米，最深處達106米，蓄水量210億立方米。

## 參考

## 出面網頁

*

類:中國淡水湖
類:博爾塔拉
新疆日報

《**新疆日報**》係新疆報紙，亦係中國共產黨新疆維吾爾自治區委員會嘅機關報，有漢文、維吾爾文、哈薩克文、蒙古文四種版本。
起義路中共廣州市委舊址

，又嗌，係中國廣東廣州一間民國建築，喺越秀區廣州起義路維新橫6號（海珠廣場東北角嘅廣州賓館後邊條內街，近10中西南角）。

間嘢雖然睇落去好似普通嘅民宅噉，但之所以出名，係因為中共廣州市委員會喺1946年6月嚟過呢間嘢嘅2樓做過中共廣州市委嘅秘密機關，重定期喺呢間嘢入面做特派員嘅機密研究任務。1946年6月國共內戰爆發之後，中共廣州黨委組織由市委改成特派員制時，定過呢度做特派員嘅機密辦公地方。2012年11月被列入越秀區登記文物。

## 攷

類:廣州民國建築
類:越秀區建築物
活歌輔特書院

**活歌輔特書院**（）係澳洲一間私立，聖公會嘅國際男女日校。收由Reception 到12年級嘅學生。呢間學校係係1989年創立嘅，喺2014年慶祝咗25週年校慶。

Woodcroft College 係一間有國際文憑組織 (IB, International Baccalaureate) 認證嘅學校，所以去到9年級都係採取咗佢哋嘅學制。 至於11－12年級就有3種學制可以揀，當中有南澳會考 (SACE), 南澳會考再加埋職業教育與培訓  (Vocational Education and Training)，同埋IB課程，仲係國際名校組織(CIS)認可的學校。 

## 校徽同埋代表色
校徽入面唔同嘅元素係代表咗唔同嘅嘢。蛇提醒咗信仰嘅重要性，十字架係代表希望，心形嘅盾牌則係愛嘅象徵。十字架入面嘅"W"字就代表咗學校入面嘅群體。

校服入面嘅藍色代表咗學校同埋主保聖人 Hilda of Whitby 嘅聯繫，而紅色代表咗基督徒嘅教會。

## 學校分部制度
呢間學校係分咗做三個部門，佢哋各有自己嘅校長，獨立嘅主任，同埋老師，包括：

每級仲會有一個級主任(Year Level Manager, YLM)去處理唔同年級學生嘅嘢。

## 社制
係入學嘅時候，每個學生都會被分去其中一個社，同一個家庭嘅成員會被分到同一個社入面。社制嘅成立係以家庭，運動，同埋發展學生嘅領袖才能為目的。每年同學會參加學校入面各種嘅體育活動，為自己嘅社爭光。四個社個名係來自學校附近嘅名人，機構，或者地區。

## 國際收生
學校多年黎收咗世界各地嘅學生，其中以港澳地區為主，其次係中國大陸嘅學生。喺入到主流課程之前，好多英文水平未達標嘅學生都要上一個學校搞嘅英文班（WISE）。喺上完英文班之後，更可以修讀「英語作為第二語言」（EAL）同埋中文（普通話）。學校亦會安排國際學生住喺寄宿家庭度，比佢哋有機會融入當地文化。

## 設施

* 體育館：包括標準籃球場，無板籃球，排球場同埋更衣室
* 多用途禮堂
* 演講廳
* 家政中心：兩個係食品技術，兩個係紡織技術
* 音樂練習室
* 5個多功能網球場
* 圖書館（中學，小學各一）
* 操場：可用於澳式足球，足球，板球同埋田徑項目
* 7間電腦室：其中兩間喺於設計技術中心，可以用CAD同埋CAM設備，雷射切割機仲有3D打印機; 一間喺音樂中心，有音頻編輯軟件同埋音樂創作軟件; 其他四間喺學校周圍（小學一間），提供嘅好多軟件喺電腦堂時候用。
* 4間實驗室
* 4間視藝室
* 草地 "College Green"，學校嘅中心樞紐
* 醫療同埋急救設施（有護士當值）

## 參考


## 出面網頁
* Woodcroft College 校網
* 南澳洲私立學校協會
阿地利機場

**阿地利機場**（，）係阿地利最大，同澳洲第五繁忙嘅機場。去到2017年6月尾，已經載咗超過8百萬個客。 個機場喺西灘（West Beach）側邊，距離市中心差唔多6公里。個機場係由澳洲聯邦政府喺1998年開始長期租畀阿地利機場有限公司(Adelaide Airport Limited)

機場喺1955年開。2005年新國際／本地航廈落成之後，攞過唔少獎，包括喺2006年被揀做全世界第二好嘅國際機場（5百萬－1千5百萬載客量） 同時，喺2006，2009同2011年呢個機場被評做澳洲最佳嘅首府機場。

喺2016－2017財政年度，阿地利機場分別喺國際航班同內陸航班錄得11%同1.5%嘅乘客增長。阿地利機場係全澳洲國際航班乘客上升比例最高嘅機場。

## 歷史
阿地利最初嘅機場係喺Hendon度起嘅，有咁大。當初起嘅飛機場係為咗提供咗來往阿地利同埋悉尼嘅郵遞服務。為咗支持航空客運一路升嘅需求，係1927年開始起Parafield Airport。當後來Parafield Airport嘅效率唔夠高，現今嘅選址就喺1946年被揀中 。當時嘅替代方案，雖然會多咗畀水上飛機嘅設施，但就因為離市中心太遠而無被採用。 Parafield Airport 之後做咗一個私人同埋軍事機場。

喺聯邦政府出錢之前起臨時客運大樓之前，一路都係用緊其中一個大機庫嘅附屬建築頂住檔先。 去到1982年國際客運大樓起好之後，先有定期嘅國際班機。喺2005年，一個用咗2.6億澳紙起嘅「新國際兼內陸班機客運大樓」起好之後，先代替咗原先嘅「臨時」內陸班機同國際嘅客運大樓。

## 載客／貨運量

### 客運

### 貨運

## 參考

## 出面網頁
* 
* Adelaide Airport Limited
* Adelaide Airport webcam, updated every 60 seconds. The camera is looking north east from Gate 26
* Video of Qantas A380's first visit to Adelaide Airport
東升站

**東升站**（；）起響廣東省中山市東升鎮兆龍村附近，係廣珠城軌嘅高架站，喺2011年1月7號開始用得。

## 站嘅結構
*1樓：大堂、等車區
*2樓：月台

## 接駁嘅交通
*332：城軌東升站－城軌東升站（循環線）





類:廣東鐵路站
紀家發

**紀家發**（）係香港男演員，馬來西亞華人，香港演員李修賢嘅舅仔。

## 參考

## 出面網頁
* 
* 
*
三五成群

係1999年港產片，係秀茂坪童黨燒屍案真人真事嘅改編。錢昇瑋執導。1997年，觀塘秀茂坪一批童黨兇殘殺害一名少年，並將死者屍體焚燒毀屍滅跡。案件轟動全香港。

## 劇情
童黨阿必同大王都係單親家庭細路，關係好。住同邨嘅阿雞係兩人嘅𡃁。 有一勻，為咗幫阿雞解決球場紛爭，大王同蕃薯等人講數，結果成班人埋堆，結為童黨。佢哋霸佔同邨有輕微智障嘅三叔間屋，當成聚會場所，又經常蝦三叔，令佢痛苦不堪。阿雞睇唔過眼，勸三叔報警，點知俾大王成班人設局，鑑生打死。為咗處理屍體，成班童黨將阿雞屍體燒毀，將骨灰掉落垃圾車。三叔目睹阿雞俾人打死，又受大王等人毆打，決定報警。最尾，阿必因轉做污點證人，判監七年，大王、蕃薯等主謀就被判終身監禁。

## 睇埋
*秀茂坪童黨燒屍案

## 參考


## 出面網頁

* 
* 
* 
* 
* （英文）
*
鍾梓甜

**鍾梓甜**（，）係嚟自法屬大溪地嘅香港女藝人，亦係2018年度國際中華小姐競選嘅入圍佳麗，2018年做咗係香港無綫電視基本合約女藝員，主要喺網上平台big big channel活躍。

## 參考

## 出面網頁
* 
* 2018國際中華小姐競選 – 候選佳麗 - 14號　鍾梓甜 - tvb.com
許少偉

**許少偉**（）係香港前公務員，1978年11月加入香港政府做見習屋宇測量師，1998年2月升為總屋宇測量師，2009年10月升為政府屋宇測量師，2011年9月／2012年7月做屋宇署副署長，2014年3月接替區載佳做屋宇署署長，任內發生淘大工業村火燭，至2017年1月開始退休前休假，由副署長張天祥接任署長。

2018年沙田至中環綫（沙中綫）紅磡站月台工程發生擅自改圖則醜聞，政府喺8月初揾佢做資深工程管理人員顧問團團員，「空降」港鐵公司加強管理沙中綫項目。

## 參考資料

* 

## 出面網頁
* Director of Buildings Mr HUI Siu-wai, JP
* 屋宇署署長許少偉太平紳士榮休晚宴 | 香港建造商會有限公司

類:前香港公務員
少偉
劉正光

**劉正光**博士工程師（，）係香港前公務員，橋樑同道路專家，1965年喺香港珠海學院畢業，1966年3月加入香港政府做助理工程師，1996年升為路政署副署長後，負責青馬大橋、汲水門大橋同汀九橋等世界級工程，有「香港橋王」之稱。2001年3月獲委任為土木工程署署長，至2002年12月開始退休前休假，由曹德江接任署長，服務政府達36年。2002年至2003年做香港工程師學會會長。2015年廣深港高速鐵路香港段連爆超支延誤醜聞，港鐵公司請佢「出山」做工程顧問，負責檢視高鐵工程進度。

2018年沙田至中環綫（沙中綫）紅磡站月台工程發生擅自改圖則醜聞，政府喺8月初揾佢做資深工程管理人員顧問團團員，「空降」港鐵公司加強管理沙中綫項目。

## 攷
* 
* 

## 出面網頁
* 
* 
* Past Presidents | HKIE 

類:香港工程師
類:前香港公務員
類:香港珠海學院舊生
正光
汪學寧

**汪學寧**工程師（）係香港前公務員，1986年加入土木工程署任職土力工程師，2013年升為土力工程處處長，2016年年底退休。任內主力處理冧山泥問題，又積極發展岩洞，推動包括沙田污水處理廠搬去沙田女婆山同屯門藍地石礦場岩洞嘅發展等。

2018年沙田至中環綫（沙中綫）紅磡站月台工程發生擅自改圖則醜聞，政府喺8月初揾佢做資深工程管理人員顧問團團員，「空降」港鐵公司加強管理沙中綫項目。

2022年，成為建業建榮學院的教授。

## 攷
* 

類:香港工程師
類:前香港公務員
學寧
釋星雲

**釋星雲**法師（），童年出家。俗名**李國深**，法名**今覺**，法號**悟徹**，自號**星雲**，筆名**趙無任**。生於中華民國江蘇省江都縣（而家揚州市），漢傳佛教比丘及學者，臨濟宗第四十八代傳人，同時亦係佛光山開山宗長、國際佛光會嘅創辦人，尊稱**星雲大師**，曾任國際佛光會世界總會長、世界佛教徒友誼會榮譽會長，2023年2月5號晏晝，佢响佛光山傳燈樓開山寮圓寂，享年95歲。

## 獎

* 世界華商基金會世界傑出華人獎

## 榮譽博士

* 香港大學名譽社會科學博士（2010年）
* 澳門大學榮譽人文學博士學位（2012年）
* 香港中文大學榮譽社會科學博士（2016年）

## 參考

## 出面網頁
* 星雲大師專網

; 官方社交專頁
* 
*
佛光山

**佛光山**係臺灣一座大乘佛教佛寺，喺高雄市大樹區。

## 開山
佛光山由宗長釋星雲喺1967年創辦，係臺灣一大佛教名剎，同時係南臺灣著名觀光勝地。


類:佛寺
中國山寨

下面係一個**中國山寨**爭議事件列表，記錄自中華人民共和國（中國大陸）經濟發展過程出現有關商品或公司涉及山寨、假冒、侵權等問題被媒體揭發曝光，報導力度大增，以至國內外媒體對有關方面中國大陸假冒偽劣市場商品或「黑心機構」為新聞重點。以下列出被報導過相關案例。

;部份中國大陸山寨爭議事件一覽

* 「**德國寶馬集團（國際）控股有限公司**」被德國寶馬（即BMW）控告抄襲商標一案判輸官司https://webcache.googleusercontent.com/search?q=cache:Lu28G34H9GMJ:https://paultan.org/cn/2016/12/21/bmw-lawsuit-trademark-chinese/+&cd=13&hl=zh-TW&ct=clnk&gl=hk。
* **[[淘寶網]]**假貨情況，國內媒體同中國政府曾多次批評，馬雲話會改善，但據《南方都市報》報道指，國內有假文憑。廣東省教育廳指出有12間「假大學」畢業季假文憑騙學生 最平2000多人仔可成交。
* 大陸玩具槍叫**國狗**由2000年代開始出名（台灣槍港陸行內叫**台狗**），但當中電動氣槍係抄襲自1990年代日本Marui的外觀同機械設計（包裝設計例外），但香港討論區上，氣槍界人士一致同意，國狗質素係差過電動氣槍發明者所出，主要係指材質同耐用方面http://webcache.googleusercontent.com/search?q=cache:dkPb43L6lggJ:www.discuss.com.hk/archiver/%3Ftid-23069838.html+&cd=2&hl=zh-TW&ct=clnk&gl=hk。

## 睇埋
* 中國大陸食品安全事件一覽

## 參考

## 出面網頁
1967

**1967**係1966同1968之間嘅自然數。

## 特徵
* 所有因數只係得：1、7、281、同1967，係一個半質數
* 係細過自己（1+7+281<1967），屬於
* 係一個，組合包括：
** 1120、1617、**1967**
** **1967**、6744、7025
** **1967**、39456、39505
** **1967**、276360、276367
** **1967**、1934544、1934545

## 其他用途
* 用呢個數目字嚟改名
* 俄羅斯嘅“”人造衛星第1967號

## 睇埋
* 1967年

類:整數
類:自然數
1989

**1989**係1988同1990之間嘅自然數。

## 性質
*1989係個合數，佢嘅約數係1、3、9、13、17、39、51、117、153、221、663、及1989。約數和係3276。
*1989亦係數字和嘅其一數（27）。上個係1899，下個係1998。
*1989 = 152 + 422 = 302 + 332
*1989係2嘅平方數入面，幾個單數之間相加嘅其一算術數，亦係第566個算術數。上個係1895，下個係1993。

## 其它
*中國大陸喺1989年發生嘅八九民運，同六四事件有關。喺中國大陸成日列做敏感關鍵字。
*小行星嘅第1989個發現嘅行星，嗌塔特拉星，小行星編碼係**1989**。

## 睇埋
* 1989年
李之芳 (大唐)

**李之芳**（）係大唐嘅皇室人物同文臣，唐太宗李世民第七個仔——蔣王李惲嘅曾孫，蔡國公李煌嘅孫同表左武衛將軍，襲蔡國公李承祖嘅仔。

佢喺開元末任駕部員外郎，後安綠山薦李之芳喺范陽郡司馬，安史之亂時走返京師。後嚟做過工部侍郎、太子右庶子同宗正卿等。763年做過御史大夫，同年4月接唐代宗嘅命令，同埋太子右庶子——崔倫一齊，拉到吐蕃收監直到一個月之後釋放及回國，後嚟做過禮部尚書同太子賓客。

## 睇埋
*《舊唐書》蔣王惲傳
*《新唐書》蔣王惲傳
*《讀禮通考 (四庫全書本)》卷090

類:大唐王室‎
類:大唐官員‎
尊經

《**尊經**》係唐朝波斯教士從530部景教經書繙譯過來嘅寫本之一。1908年，法國探險家伯希和喺敦煌發現咗該寫本，而家藏喺巴黎法國國家圖書館。

## 概述
《尊經》同《》係寫喺同一卷寫本入面，全文一頁，分四部份。第一部份宣明聖父、聖子、聖靈三位一體：「敬禮妙身皇父阿羅訶，應身皇子彌施訶，證身盧訶寧俱沙，已上三身同歸一體」。

第二部份列擧咗瑜罕難、盧伽、、明泰、牟世、多惠、寶路、千眼、珉艷、岑穩僧、報信等諸多法王。第三部份列出已經繙譯成漢文嘅《敬禮常明皇樂經》、《》、《》、《多惠聖王經》、《阿思瞿利容經》、《渾元經》、《傳化經》、《原靈經》、《三際經》、《》、《寶路法王經》、《刪河律經》、《》、《牟世法王經》、《彌施訶自在天地經》、《四門經》、《啓眞經》等35部景教經書。

第四部份敍述唐太宗貞觀九年西域大德僧阿羅本奏上貝葉梵音（景教）經書530部，景淨繙譯咗其中35部，其餘猶未漢譯。

## 參考資料

## 出面網頁

* 法國國家圖書館官網上面嘅《尊經》原始寫本一覽
新圍 (龍躍頭)

**新圍**又叫**覲龍圍**，喺香港新界粉嶺龍躍頭，係龍躍頭鄧族聚居嘅圍村，係龍躍頭「五圍六村」之一。圍村門樓喺1988年被評為香港法定古蹟，圍牆同更樓則喺1993年被評為法定古蹟。

## 史
龍躍頭鄧族係由錦田鄧族分支出嚟，據聞喺14世紀已經喺度起村，圍村門樓嘅石額刻住「覲龍乾隆甲子歲」字樣，所以圍牆可能喺嗰年（乾隆甲子年，即1744年）先至起。

## 結構
覲龍圍四面用磚牆環繞，大約四米高，用青磚砌成，牆身有鎗孔，四角起咗更樓，供看守之用，門樓喺北面，係獨特嘅兩進式建築結構，外圍用磨平青麻石砌成，樓頂有四正脊成船形裝飾，圍門裝咗連環鐵門，並且有對聯寫住「覲龍綿世澤　郡馬著家聲」。原本有護城河圍住條村，但而家已填平做咗停車場。圍裏面布局基本依舊，正中主巷盡頭係神壇，供奉文武二帝，同正門相對。圍裏面啲舊屋已經拆咗，起咗新型村屋。

## 睇埋
*新圍軍營

## 出面網頁
* 新圍-龍躍頭文物徑
* 覲龍圍圍牆同更樓
2018年至2019年英格蘭超級足球聯賽

**2018年至2019年英格蘭超級足球聯賽**（**2018–19 Premier League**）係第27屆英格蘭超級足球聯賽賽事。英超聯賽係英格蘭最高級別嘅足球聯賽，創建於1992年。今屆英超聯賽會喺2018年8月11號開鑼。

2019年5月12號英超煞科日，曼城以4:1擊敗白禮頓，以1分之微壓過利物浦，成功衛冕冠軍。

## 參加球隊
今次賽事有20隊球隊參加，其中17隊球隊參加過2017-18賽季英超聯賽。喺2018年4月15號，狼隊以2-0擊敗伯明翰後，鎖定攞到英冠聯賽首兩名，時隔5年之後再次返到英超聯賽。2018年5月6號英冠煞科日，卡迪夫城以0-0賽和雷丁，攞到英冠聯賽亞軍，時隔4年之後再次返到英超聯賽。2018年5月27號，富咸喺升班附加賽決賽以1-0擊敗阿士東維拉，成為最後一隊由英冠升入英超嘅球隊。

### 主場球場

## 積分榜

## 每輪排名

## 對戰成績

## 出面網頁
*英超官方網站
阿齊祖爾哈克

**阿齊祖爾·哈克**（孟加拉文：আজিজুল হক，）係孟加拉國穆斯林學者，伊瑪目。

## 出面網頁
非同凡響

《**非同凡響**》（英文：**Distinction**）係2018年上畫嘅港產片，由谷祖琳、余香凝、岑珈其、廖子妤、歐錦棠主演，歐文傑執導。故仔用特殊學校做背景。

## 演員一覽
*谷祖琳 飾 徐寶雯（人物原型係成英愉老師）
*余香凝 飾 錢思穎
*岑珈其 飾 吳珈豪
*廖子妤 飾 阿舜
*歐錦棠 飾 孔老師
*謝珈朗 飾 吳珈朗
*葉童 飾 錢太（錢思穎阿媽）
*鍾景輝 飾 錢思穎阿公
*林嘉華 飾 吳生（吳珈豪、吳珈朗阿爸）
*劉玉翠 飾 吳太（吳珈豪、吳珈朗阿媽）
*郭偉亮 飾 徐寶雯老公
*蔣祖曼 飾 陳老師
*陳桂芬 飾 賢仔阿媽
*岑樂怡 飾 Tiffany
*陳曾寧 飾 Louisa
*易健兒 飾 Alice
*張蔓姿 飾 陳麗
*張國強 飾 錢生（錢思穎阿爸）
*陳麗雲 飾 吳珈豪、吳珈朗阿嫲
*梁健平 飾 萃英書院校長
*游學修 飾 水貨客

## 出面網頁
*
現金流量表

**現金流量表**係一個財務報表，用嚟報告一個實體喺某一個會計期間嘅現金流狀況。 

## 目的
現金流量表中嘅所謂現金係指現金同埋等同現金，主要包括銀行存款同現金。現金流量係指呢類現金喺指定期間嘅流出、流入。如果現金流入多過流出，就叫做淨流入，相反就叫做淨流出。

現金對一個實體來講，就好似血液對人體咁重要。即使嗰個實體賺幾多錢都好，如果長期現金淨流出，都唔係健康嘅表現，因為周轉不靈係公司倒閉嘅常見原因，就算有錢賺都有機會因為冇錢還債而被清盤。

## 結構組成
現金流量表會按以下三個標題分類嚟現金流量：
* 經營活動：由同一期間嘅利潤（或虧）開，剔除一啲非現金嘅費用，加上各類營運資金嘅增減；
* 投資活動：包括購買固定資產、利息收入等等；同埋
* 融資活動：例如係派股息、發行債券之類。
由以上各類資料解釋期初同期未現金嘅變化。

喺現金流量表未流行或者未規定成為必須嘅財務報表之前，投資者會用「稅息折舊攤銷前利潤」（簡稱：）嚟評估一個實體。但係EBITDA只係見到經營活動嘅部份，未能全面反映各類活動嘅現金流狀況。

## 睇埋
* 財務報表
* 損益表
* 資產負債表
* 權益變動表
巴斯克回力球

**巴斯克回力球**（粵語區以外又譯**巴斯克壁網球**），係回力球嘅傳統玩法，13世紀已經有人玩，入過1900年奧運會正式比賽項目。
活木球

**活木球**（粵語區以外又譯**木球**），係發源自臺灣嘅一種球類活動，2008年開始被納入亞洲沙灘運動會嘅比賽項目，除咗沙地之外，亦可以喺草地或者硬地打。
韋爾喬

**韋爾喬**（）係中華人民共和國畫家，正行係心臟內科醫生。佢係哈爾濱人，喺佳木斯醫學院畢業，分配喺哈爾濱工業大學醫院做嘢。佢工餘喺啲處方紙度畫畫。雖然佢冇受過美術訓練，但係佢啲畫好受歡迎。佢幫好多書、雜誌畫咗好多插畫，亦有自己出版。

畫家、魯迅美術學院前院長韋爾申係佢個親生大佬。

2007年8月29號朝早10點40分，韋爾喬因為肺癌喺哈爾濱屋企逝世，年僅43歲。佢留低老婆同一個仔。

## 參考

## 出面網頁
* 
* 漫畫家韋爾喬生前座談會
印度象棋

**印度象棋**（音譯：恰圖蘭卡），係古印度嘅棋，喺6世紀嘅笈多王朝就已經出現，之後傳到世界各地，發展出唔同類型嘅象棋類遊戲。

## 睇埋
* 中國象棋
* 國際象棋
* 日本將棋
* 韓國將棋
* 泰國象棋
天九牌

**天九牌**，又叫**中式骨牌**，係中國傳統嘅骨牌，多數都係黑色，有一面有紅色同白色點組成嘅點數，總共32隻牌。

天九牌多數用嚟打天九或者推牌九。天九牌最多四個人玩，每人八隻牌。牌九每人四隻牌，排列方式固定，可以話輸贏純粹講運氣。

香港藝人鄭君綿有首歌賭仔自嘆，入面歌詞「伶淋六、長衫六，高腳七，仲有一隻大頭六，二三更，瓜老襯，輸到我木」，講嘅就係天九術語。又有香港歌手尹光首雙天至尊都係講天九牌九。
天九

**天九**係種中國傳統遊戲，用到天九牌去玩，玩法同鋤大D或者橋牌有啲似。

## 睇埋
*牌九
牌九

**牌九**係種中國傳統遊戲，用到天九牌去玩，不過玩法同天九有啲分別，多數當賭錢遊戲玩。所謂「牌九」，即係要將牌排成9個點數噉解。

## 睇埋
*天九
新以泰

**新以泰**（），係一間喺廣東廣州嘅文體用品商舖，宜家嗌**新以泰體育用品公司**，地埠中山四路178~186號。

## 歷史
原本由廣東番禺嘅鐘錦泉喺清咸豐末年（1860年）創建，開初叫**以泰文房四寶店**，設址惠愛八約（同現址），前邊賣嘢後邊工場廠，可以加工毛筆，賣嘅有毛筆、玉扣紙、印泥、墨硯、簿冊、學生手工作業紙、中西式帳冊、信箋、信封、鎮紙、筆筒、通勝、冥鏹；仲賣過土洋紙，渠嘅印刷工廠同過左近嘅八桂中學、禺山中學、嶺僑中學、開越中學(宜家嘅廣州廣播電視大學位置)同中大附中等本地學校印製學生功課簿，仲專登分別印埋校名。同時仲同中山醫學院、華強醫院、圖強醫院同埋好多船務行印製票據、表格等。

到咗1946年鐘華接手陣，鐘嘅表叔胡金昌（時中大物理系主任）建議鐘改做體育用品以號召啲街坊強身健體唔做東亞病夫，於是乎商號開始賣埋啲體育用品。

1950年代初新以泰加工場打通咗同開越中學操場嘅圍牆，同學校免費提供籃球架、籃球、單雙杠等器材，仲搞埋跳高、跳遠沙池，代理埋體育比賽門飛，一度成咗民辦體育中心。新以泰仲先後研製咗中國大陸入邊第一個冇金屬充氣裝置嘅膠籃球同第一隻全膠鐵餅。

1952年新以泰改咗專做體育用品，設計同生產主供學校嘅體育用品似鉛球、鐵餅、球衫球褲等。喺1960年代初，廣州市各級學校嘅單、雙杠，籃球架唔少出自新以泰。

1956年新以泰畀公私合營，大躍進時期（1958年）新以泰喺北京路太平館對面開咗分舖，做咗四十年後，由於鋪址嘅僑房陸續收回而執笠。

1987年，新以泰原址起咗12層嘅新大樓，同港商一齊搞咗國際康體器材應用維修培訓中心。

## 交通
* 巴士：農講所站，經停：1，27，76a&76，102，107，108，125，243，517，864；夜班1，27，2，40，4，78，9。
* 地鐵：農講所站D口

## 參考

## 出面網頁
* 新以泰体育用品
豬仔 (卡通角色)

**豬仔**（**Piglet**）係隻卡通豬仔， 由英國人 A. A. Milne 喺1925年創作，1966年畀迪士尼買咗版權，做咗佢旗下嘅卡通角色。呢個角色係小熊維尼嘅老友。

## 睇埋
*小熊維尼
*跳跳虎
*咿唷
𢆡餅

**𢆡餅**，學術上叫**乳暈**，係哺乳動物嘅𢆡頭外圍色水比較深嘅皮膚，主要係畀食奶嘅蘇蝦仔易啲搵到𢆡頭嘅位置。𢆡餅大細同色水深淺因人而異，但女人，尤其生過蘇蝦仔之後多數都會深色咗同大個咗。男仔發育後𢆡餅亦都會受到睾酮刺激，變深色同生𢆡頭毛。
露點 (走光)

**露點**係走光嘅一種，即係唔小心畀人睇到𢆡頭嘅任何部位，即使只係露咗少少𢆡餅都算（皆因𢆡餅又叫乳暈，所以亦可以叫**露暈**）。女人如果著衫著得太鬆身，容易走位，就有機會露點。

## 睇埋
*露底
*飛釘
𡃁妹樣

**𡃁妹樣**（英文：**baby face**），又叫**童顏**，係指成年人個樣生得比實際年紀後生，雖然過咗青春期，但個樣都保持住青春期噉樣。有啲女藝人（尤其係𡃁模）就用到𡃁妹樣做賣點。
## 睇埋
*童顏巨乳
*Babyface
*Babyface哥
張藝洋

**張藝洋**（；；），曾用藝名**鬼仔**（），係中國大陸嘅男歌手、演員、模特兒，陝西咸陽興平人，2015年開始踏入歌壇。主要歌曲作品有《我只在乎在乎我的人》《哭泣的男人》《那麼疼你》等。佢演咗電影《龍之魂》。亦演咗網絡劇《一見男神就自燃》。2024年12月18號因殺人被執行死刑。

## 參攷

## 出面網頁
* 
藝洋
類:中國男歌手
類:陝西人
Astro

**Astro**（英文全名：）係馬來西亞一間媒體公司，1996年開張，最主要嘅業務係搞衛星電視，旗下頻道有多種語言，其中Astro華麗台（第311台）係Astro頭一個中文頻道，講粵語嘅。
Astro華麗台

**Astro華麗台**（）係馬來西亞Astro集團喺1996年6月1號開播嘅頭一個粵語娛樂綜合頻道。呢個頻道嘅位置可以分為311（標清）同 310（高清）。

## 歷史
由於馬來西亞政府唔容許外資經營電視台，所以香港無綫電視同Astro集團合作開辦Astro華麗台，而且透過供應黃金時段（Prime Time）大約百分之八十四以上嘅節目。根據估計，無綫電視每年從Astro得到嘅收益已超過1億港元。除此之外，無綫電視亦都會幫Astro華麗台提供廣告代理同埋顧問服務。

為咗滿足唔同觀眾嘅需求，Astro華麗台所播出嘅TVB劇集都備有粵語同華語嘅雙語廣播服務，仲有中文同馬來語字幕選擇。此外，Astro華麗台每一年亦都會舉辦多個大型節目，譬如《Astro新秀大賽》、《Astro國際華裔小姐競選》等等。

2010年6月16號，Astro集團成立咗全新嘅華語電視頻道，喺2013年1月13號，Astro至尊HD便以高清頻道同步播出TVB節目；2014年10月6號正式改名叫Astro華麗台HD，然而其他早前推出嘅華語節目，就已開始轉移到Astro全佳HD頻道繼續播出。

Astro華麗台喺2020年4月1號正式轉換為隨選視訊以後，與此同時部分嘅Astro華麗台節目同翡翠台合併，亦都會播出馬來西亞同無綫電視合作嘅製作節目，而且當日開始提升到24小時播放。

2020年5月1號開始，Astro華麗台HD已完全轉作視頻點播。

## 使用語言
Astro華麗台備有粵語同華語雙聲道服務，字幕選項包括中文、英文同馬來文。

## 節目安排
2008年4月開始，Astro華麗台播出同無綫電視對抗嘅電視劇《》（2008年7月9號由亞洲電視播出，逢星期一至星期五晚上九點到十點半）。

## Astro自製（本地圈節目）同合拍粵語節目 / 電視劇
### 電視劇集
呢個表列出已完咗嘅電視劇：

### 娛樂節目
呢個表列出咗停播、完咗或轉到其它電視頻道播出嘅節目：

### Astro華麗台電視劇大獎
2004年開始，Astro華麗台每年都會舉辦 Astro華麗台電視劇大獎，而且所有獎項都係本地觀眾100%投票選出。Astro華麗台將會選出當年所播出嘅TVB劇集，而且喺適當時候公佈入圍名單。通常Astro華麗台所播出嘅TVB劇集都係上一年喺無綫電視翡翠台所播出嘅劇集，譬如：2007年就係播2006年嘅劇集。不過呢個頒獎禮喺2010年停辦之後，就已改辦做《MY AOD我的最愛頒獎典禮》。

2013年，《MY AOD我的最愛頒獎典禮》將由TVB娛樂新聞台主辦、Astro協辦嘅《TVB 馬來西亞星光薈萃頒獎典禮》取代咗。雖然其他嘅《TVB 馬來西亞星光薈萃頒獎典禮》喺2018年正式停辦之後改以《萬千星輝賀台慶》台慶節目裏面公佈得獎名單，但係觀眾投選依然被保留。

### 現場直播節目
雖然Astro華麗台播過好多大型現場直播節目，不過由無綫電視額外推出嘅所有慈善節目其實係通過Astro On Demand頻道進行直播嘅。

## 金像影匯
*每年四月，Astro華麗台都會同香港同步現場轉播《金像獎頒獎典禮》盛會。

## 商標

File:Astro_Zhi_Zun_HD.png|Astro至尊HD頻道商標
File:TVB_Jade_International.jpg|無綫翡翠台（東南亞）商標


## 睇埋
*無綫翡翠台
*Astro AOD

## 參考

## 出面網頁
* 
* Astro（英語）
* Astro華麗台的官方網站（已停止更新）
徐宏傑

**徐宏傑**（**Tsui Wang Kit**，）係香港足球員，踢右後衛，香港出世。由於佢喺2018年1月第40屆省港盃兩回合中嘅表現而令佢俾中甲球會梅州客家睇中，喺1月9號簽咗五年嘅合約以內援身份加盟，而家效力中國足球協會甲級聯賽球會梅州客家。

## 早年生活
徐宏傑喺香港出世，中二嗰陣加盟離島區隊青年隊，直到一年後俾朋友邀請嘗試考入流浪青年軍，加盟後因為時時犯錯導致信心盡失，最終佢成季有時甚至連後備席位都沒有、只係得兩三場上陣機會。到中四時佢打算放棄足球專心喺籃球上發展，好彩當時佢嘅足球校隊隊友係學界冠軍而積極練習，結果佢俾班隊友感染並重新愛上足球離開籃球隊，後尾佢成功爭取到流浪青年軍嘅正選位置後，喺中五時為求進步主動向青年軍教練羅國豪請求到一隊跟操，結果佢俾當時一隊教練列卡度賞識安排到標準流浪訓練，同埋喺中六應考中學文憑試前獲流浪總監李輝立同羅國豪邀請註冊成職業球員。

## 職業生涯

### 標準流浪
徐宏傑喺2015年7月正式由青年軍升到標準流浪一隊，同埋俾香港代表隊上陣70場嘅李志豪指定係佢嘅接班人，而佢喺2015年10月26號對東方嘅聯賽盃分組賽正選上陣，係佢職業球員生涯嘅處女戰，佢喺場波64分鐘被換出，結果協助流浪爆冷以2–0 贏咗，隨後佢喺11月1號對傑志嘅聯賽，第一次喺聯賽上陣，喺56分鐘因累積兩面黃牌而收到職業生涯首面紅牌，結果流浪以0–2輸咗，跟住徐宏傑喺2016年2月28號作客傑志嘅聯賽，正選上陣擔當左後衛，結果佢只係26分鐘就俾教練換出，而佢亦都返到後備席痛哭，最終流浪以1–2落敗。結果徐宏傑喺職業生涯首個球季喺各項賽事上陣達17場，並協助流浪係9支球隊中獲得第8名護級成功。

## 榮譽
; 香港代表隊

* 省港盃冠軍（2018年）

## 參考

## 出面網頁
* 香港足球總會網頁球員註冊資料
李牧

**李牧**（）係戰國後期嘅趙國大將軍，曾經打贏過匈奴同秦國。佢同埋白起、王翦、同廉頗夾埋一齊，叫做「戰國四大名將」。

李牧曾經喺代郡同雁門郡駐守嗰陣，帶過軍隊向匈奴打仗。之後，佢亦都分別喺在肥之戰同埋番吾之戰入面，兩次都打贏咗秦國。佢原本因為佢嘅功績而畀個王封做**武安君**，不過最終又畀趙幽繆王殺咗。對於李牧嘅死因，歷史記載各自都有唔同嘅講法。只係喺李牧死咗之後三個月，趙國嘅首都邯鄲就已經畀秦軍攻入咗，而趙王亦都成為咗階下囚。

類:戰國人
牧
王翦

**王翦**係戰國後期秦國大將軍，領軍消滅咗燕國、趙國同楚國。佢同白起、廉頗、李牧合稱「戰國四大名將」。
吳肇軒

**吳肇軒**（，），係香港男演員，香港演藝學院戲劇學院畢業，參演2015年電影《哪一天我們會飛》出道，之後拍過唔少電影同電視劇。
## 演出
### 電影
*2015年：《哪一天我們會飛》 飾 蘇博文
*2015年：《十年》—自焚者 飾 歐陽健峰
*2015年：《一念無明》 飾 寬頻仔
*2018年：《以青春的名義》 飾 張子行
*2018年：《我的情敵女婿》 
*2018年：《翠絲》 飾 佟立賢
*2018年：《逆向誘拐》 飾 植嶝仁
*2019年：《家和萬事驚》 飾 盧奔康
*2022年：《明日戰記》
*2023年：《說笑之人》
*2023年：《夜校》
*2026年：《再見UFO》

### 電視劇（ViuTV）
*2018年：《身後事務所》 飾 王爾
*2019年：《理想國—裂縫》 飾 張皓明
*2020年：《地產仔》 飾 令狐飛（狐飛）
*2023年：《Food Buddies》 飾 王智德（阿德）
*2025年：《弊傢伙！我要去祓魔》 飾 司馬樂

### 電視劇（其他）
*2015年：香港電台《獅子山下2015》— 一場飯局 飾 家亮
*2018年：網劇《蝕日風暴》 飾 張碩海
*2019年：霍士《心冤》 飾 石晉

### 電視節目（ViuTV）
*2020年：《今晚趁熱食》第15集嘉賓
*2020年：《有酒今晚吹》第15集嘉賓
*2020年：《Talk星Day》第5集嘉賓
*2021年：《唔試唔知份工好》第5集主持
*2022年：《演員·門》主持
*2022年：《金像玩家》（第一輯）第1集嘉賓
*2022年：《波係咁踢》第4-7集嘉賓
*2023年：《金像玩家》（第二輯）第1集嘉賓
*2023年：《夏の競技》第1集嘉賓
*2023年：《準時開飯》第142集嘉賓
*2025年：《努力得嚟志在食》主持
*2026年：《Gen Z觀察學》第9集嘉賓
*2026年：《骰界》主持

### 電視節目（香港開電視）
*2021年：《小儀與13「型」男》第7集嘉賓
陳漢娜

**陳漢娜**（，），係香港女演員同模特兒，2015年出道，初期主要係做廣告模特兒，之後開始拍影視作品，憑參演2017年電影《殺破狼·貪狼》獲提名香港電影金像獎最佳新演員。

## 演出
### 電影
*2017年：《殺破狼·貪狼》 飾 李詠芝
*2018年：《G殺》 飾 趙雨婷
*2019年：《墮落花》 飾 雪/何雨婷
*2020年：《逃獄兄弟》 飾 林穎琪
*2021年：《遺愛》 飾 Elisa
*2021年：《智齒》飾 任凱個老婆
*2021年：《二人小町》 飾 黎小町
*2022年：《緣路山旮旯》飾 Lisa
*未上畫：《奇幻民宿》

### 電視劇（ViuTV）
*2016年：《Kai Pop》 飾 Hanna
*2018年：《身後事務所》 飾 鄧梓欣
*2022年：《IT狗》 飾 蒙玲
*2023年：《社內相親》 飾 孫賀利（Hollie / 孫美玲）
*2025年：《存酒人》 飾 阿沁（第2、5集）
*等播：《IT狗2.0》 飾 蒙玲

### 電視節目（ViuTV）
*2018年：《金像獎新鮮人》第1集嘉賓
*2018年：《Close噏》第35集嘉賓
*2021年：《是滴是友》第11集嘉賓
*2021年：《香港秘密搜查官》主持
*2022年：《爆谷一周》第4集嘉賓
*2023年：《東京納米夢》主持

### 網絡劇集
*2020年：《把砒霜留給自己》

### MV
*2020年：鄧小巧《與人同行》
*2020年：馮允謙《地球來的人》
*2020年：李幸倪《幸福門》
*2020年：陳奕迅《是但求其愛》
*2020年：陳詠桐《生路》
*2021年：盧瀚霆《不可愛教主》
*2021年：Dear Jane《人類不宜飛行》
*2022年：盧瀚霆《永順街39號》

## 出面網頁
*
*
陳國邦

**陳國邦**（，）係香港男演員，香港浸會大學電影學院客席講師，香港演藝學院戲劇學院畢業，1989年出道，曾經長期做無綫電視藝員，拍過好多電視劇，亦拍過一啲電影同舞台劇。佢老婆係香港女藝人羅敏莊。

## 演出

### 電視劇（無綫電視）
*1992年: 《血濺塘西》飾 阿富
*2000年：《廟街·媽·兄弟》飾 鄧國基
*2001年：《娛樂反斗星》飾 陳威
*2001年：《尋秦記》飾 李斯
*2002年：《情牽百子櫃》飾 周志華
*2002年：《流金歲月》飾 司徒佳
*2002年：《雲海玉弓緣》飾 江南
*2016年：《公公出宮》飾 丹　田

### 電視劇（ViuTV）
*2017年：《前度》飾 吳生 （第4集）
*2018年：《VR驅魔人》 飾 大Jack（第11、12集）
*2018年：《身後事務所》飾 莫迪文
*2019年：《娛樂風雲》飾 張域高（Bruno）
*2019年：《黑市—神功戲》飾 陳國逑（波記）
*2024年：《飛黃騰達》飾 方智揚（方院長）
*2025年：《三命》飾  駱澤信（中年）

### 電視劇（Astro）
*2018年：《陽關道》 飾 程雲新

## 參考

## 出面網頁
徐肇平

**徐肇平**（，）係香港男藝人，加拿大出世，阿爸係醫生徐景清，阿媽係演員黃淑儀，2014年到2015年做過無綫電視藝員，主要做明珠台主持人，傳聞因爲唔願簽長約於是畀無綫電視雪藏，後來去咗ViuTV拍咗四年幾電視劇，2020年重投無綫電視。

## 演出
### 電視節目（無綫電視）
*2014年：《吾淑吾食》（第一輯）嘉賓（5月11號）
*2014年：《今日VIP》嘉賓（5月20號）
*2014年到2015年：《港生活·港享受 》主持
*2015年：《吾淑吾食》（第二輯）嘉賓（10月3號）

### 電視節目（Astro）
*2016年：《儀煮賀年菜》主持

### 電視劇（無綫電視）
*2016年：《殭》 飾 殭屍（第21、22、25集）
*2022年：《白色強人II》 飾 阮振輝

### 電視劇（ViuTV）
*2016年：《三一如三》 飾  陳旭平（第28集開始）
*2017年：《前度》 飾 浩然
*2018年：《身後事務所》飾 Jeremy
*2019年：《婚內情》 飾 Tim
*2019年：《詭探前傳》 飾演 陳新偉（第11-15集）
*2019年：《Reboot》 飾 崔神父
*2019年：《娛樂風雲》 飾 Joshua Ma

## 參考

## 出面網頁
* 
* 
* 
* 
* 

類:無綫電視男藝員
衛子夫

**衛子夫**（），史稱**孝武思皇后**，係西漢漢武帝劉徹第二任皇后，亦係衛青同母異父家姐、霍去病姨媽、漢宣帝劉詢嘅太嫲。佢喺前128年到前91年在位，總共38年，係中國史上繼大明孝端顯皇后王喜姐後在位第二長嘅皇后。佢亦係中國史上頭一位有獨立諡號嘅皇后。

## 考
* 漢書‧卷九十七 外戚傳
* 史記‧卷四十九 外戚世家

類:中國皇后
亞歷山大·史嘉爾亞賓

**亞歷山大·史嘉爾亞賓**（；；）係俄羅斯帝國嘅作曲家同鋼琴家，莫斯科人。佢啲作品早期受到蕭邦出啲歌嘅靈感而整咗好幾首歌曲而出名。佢係神秘主義人士兼無調性音樂嘅先驅。 

## 出面網頁
*UK Scriabin Association
*Scriabin Society of America
*Brief biography and sound files on Ubuweb 
*Scriabin Liner Notes Russian-born pianist Yevgeny Sudbin discusses Scriabin's work and life.

## 出面網頁

類:俄羅斯作曲家
類:俄羅斯帝國人
毒魔

《**毒魔**》（***Venom***）係一部2018年嘅美國超級英雄電影，由魯賓費利沙執導，改編驚奇漫畫嘅同名角色毒魔。

## 演員
* 湯赫迪 飾 Eddie Brock / 毒魔
* 米雪威廉絲 飾 Anne Weying
* 列斯阿曼 飾 Carlton Drake / Riot
* Scott Haze 飾 Roland Treece
GB18030

**GB18030**係標準中文字元集嘅其中一種字庫表達方式，喺2000年3月17號出版。

## 歷史
1993年，因為Unicode 1.1版正式推出，微軟公司就用咗GB2312代碼入面未用到嘅編碼空間嚟收錄咗GB13000嘅全部字庫，重整咗GBK嘅編碼出嚟，後嚟國家標準為咗解決人名同地名、少數民族語言等一系列收錄兼擴充到擴展A區入面啲字。令收錄漢字擴充到70,244個。

呢個標準後嚟喺2005年11月8號俾中國國家標準化管理委員會發佈咗，重喺2006年5月1號正式實行。

## 現狀
自從2006年5月1號正式實行GB18030標準之後，有越嚟越多中國大陸啲電子產品用到啲字庫都按咗GB18030嘅標準嚟搞，亦有啲輸入法開始支持Unicode擴展A區啲字符輸入。

## 連出去
*新浪网：关于GB18030汉字编码标准集
*新浪网：电脑汉字不够用 计算机也要“扫盲”
*Update on GB 18030:2005, Ken Lunde, 2006-11-13
*http://source.icu-project.org/repos/icu/data/trunk/charset/data/xml/gb-18030-2000.xml
*微软：老旧軟體可能发生的兼容问題
*GB 18030与Unicode对照表
莫扎特傳

《**莫扎特傳**》（***Amadeus***）係一部1984年嘅美國歷史電影，由Miloš Forman執導，改編Peter Shaffer嘅舞台劇《**》。

## 演員
* F. Murray Abraham 飾 
* Tom Hulce 飾 莫札特
加濟蘭加國家公園

**加濟蘭加國家公園**係印度阿薩姆邦一個國家公園，1908年成立，面積有430平方公里。

類:阿薩姆邦
洛倫茨國家公園

**洛倫茨國家公園**係印尼巴布亞一個國家公園，1997年成立，面積有25,056平方公里。
莫耀強

**莫耀強**（**Peter Mok Yiu Keung**，），香港企業家，標準錶針及配件廠有限公司主席同莫氏宗親會成員，而家係香港超級聯賽球會標準流浪會長。

## 生平
莫耀強小學畢業後因家貧而輟學邊做邊讀夜校提升自己，後尾以錶針生意創業同地產致富。佢嘅錶針生意迅速發展成為全球產量第1同佔全球4分1嘅大生意，佢喺2001年開始入主香港足球壇球會標準流浪。球會多年嚟都蝕錢。但佢就只求為香港球壇培育年輕球員一直投資本地足球呢個蝕本行業，因為欠缺班費每年佢都親自揾唔同贊助商籌募經費。佢喺2014年為標準流浪喺荔枝角投資2,200萬買入6,000呎工廈改建成流浪會。到2017年以3,400萬轉售賺到第一桶金1,200萬增加培育新秀本錢，就即喺九龍灣訓練場附近用2,700萬買新會址做訓練基地。作為流浪班主佢喺2015年親自演繹球隊會歌《打打氣》並且擺上網以激勵球員，另外佢亦為慈善捐助重兼任香港足球代表隊名譽領隊同香港籃球總會副會長同贊助福建籃球隊。

## 參考

## 外部連結
* 創意人生莫耀強- 宗親故事- 莫氏宗親網
姜文杰

**姜文杰**（，）係香港男歌手，出身演藝世家，阿爸係演員秦沛，細妹姜麗文亦做咗藝人。佢先後做過無綫電視同香港電視網絡藝員，拍過一啲電視劇同電影。

## 演出

### 電影
*2004年：《黑白戰場》飾 花灑
*2012年：《喜愛夜蒲》飾 警察
*2012年：《喜愛夜蒲2》飾 警察
*2016年：《我的1000萬》飾 馬雲飛
*2017年：《導火新聞線》飾 王子健
*2017年：《新永不消逝的電波》飾 志全
*2017年：《醉爆閨蜜》飾 主音
*2018年：《星塵》飾 黃老闆
*2020年：《大盜演》飾 張炳文

### 電視劇（香港電視網絡）
*2015年：《童話戀曲201314》飾 楊海正
*2015年：《第二人生》飾 Benji
*2015年：《導火新聞線》飾 王子健
*2015年：《三面形醫》飾 周炳權
*2015年：《夜班》飾 武哥

### 電視劇（ViuTV）
* 2022年：《心靈師》 飾 姜耀宗
* 2025年：《社畜再培訓先導計劃》 飾 程樂進（Roger）
### 電視節目（ViuTV）
* 2026年：《我想身體健康》第112集嘉賓

### 網絡電視劇
*2018年：《蝕日風暴》 飾 Paul少

## 出面網頁
孫德爾本斯國家公園

**孫德爾本斯國家公園**係印度西孟加拉邦一個國家公園，1984年成立，面積有1,330平方公里。

類:西孟加拉邦
東北格陵蘭國家公園

**東北格陵蘭國家公園**係丹麥格陵蘭一個國家公園，1974年成立，面積有972,000平方公里，係全世界面積最大嘅國家公園。
森林野牛國家公園

**森林野牛國家公園**係加拿大亞伯達同西北地區一個國家公園，1922年成立，面積有44,807平方公里。
北極門國家公園暨保護區

**北極門國家公園暨保護區**係美國阿拉斯加一個國家公園，1980年成立，面積有34,287平方公里。
拉阿米斯塔德國家公園

**拉阿米斯塔德國家公園**係一個橫跨哥斯達黎加同巴拿馬嘅國家公園，1988年成立，面積有4,188平方公里。
獨行煞星

《**獨行煞星**》（***You Were Never Really Here***）係2017年一齣驚悚犯罪電影，由蓮南斯（Lynne Ramsay）執導，改編自莊拿芬菴斯（Jonathan Ames）嘅同名英文小說。

## 演員
* 華堅馮力士 飾 Joe
* Ekaterina Samsonov 飾 Nina Votto
* Alex Manette 飾 Senator Albert Votto
* John Doman 飾 John McCleary
* Judith Roberts 飾 Joe嘅老母
* Alessandro Nivola 飾 Governor Williams

## 出面網頁

* 
*
綠玉之地

**綠玉之地**係紐西蘭南島一個世界自然遺產，1990年成立，面積有26,000平方公里。
類:世界自然遺產
蜀山

**蜀山**可以係：
*蜀山區，中國安徽合肥一個市轄區
*蜀山劍俠傳，中國一部武俠小說
老子 (搞清楚)

**[[老子]]**通常指中國古代思想家，重可以係： 
*《道德經》，又叫《老子》，中國古代經書
*對阿爸嘅粗俗稱呼
*對自己嘅粗俗稱呼
豬仔

**豬仔**可以係：
*細隻嘅豬，有時又叫乳豬
*對舊時由大清去海外打工嘅華工嘅貶稱
*豬仔錢罌
*豬仔包
*豬仔 (卡通角色)，《小熊維尼》嘅角色
新圍

**新圍**可以係：
*新圍 (龍躍頭)，香港新界粉嶺龍躍頭嘅圍村
*黃竹坑新圍，香港港島黃竹坑嘅鄉村
李之芳 (搞清楚)

**李之芳**可以係： 
*李之芳 (大唐)，大唐皇室同文臣
*李之芳 (朝鮮)，大朝鮮國軍人
*李之芳，大清文臣
V. S. Naipaul

**Vidiadhar Surajprasad Naipaul** 爵士，TC（，）係加勒比作家。佢喺千里達島出世，係印度尼泊爾裔人，英國公民。2001年，佢攞到諾貝爾文學獎。佢一生職業寫作五十幾年，出版超過30本書，虛構同非虛構作品都有。

## 過身
2018年8月11號，Naipaul 喺倫敦屋企過身，享年85歲，爭1個禮拜唔夠就86歲。

## 參考
### 註

### 引用

## 出面網頁

* Nobel Lecture: Two Worlds at NobelPrize.org
* 
* （英文）
TICK

**TICK**係專注喺發達國家同發展中國家之間嘅四個經濟體嘅一個投資主題。

台灣、以色列、智利同韓國呢四個國家－統稱為TICK－具有一啲共同特徵，可以增強渠哋嘅投資吸引力。除咗國家體制運作良好、經濟增長健康同國民富裕之外，呢幾個國家重擁有完善嘅法律同商業框架以及民主制度，可以降低政治同國家風險。TICK嘅投資主題同流行嘅金磚四國相對，後者包括四個龐大經濟體巴西、俄羅斯、印度同中國。

除咗台灣、以色列、智利同韓國，亦都有人將台灣、以色列、中國同韓國統稱為TICK。

## 參考
* Investopia
* Forget The BRIC, Your Portfolio Needs The TICK
* The Brics are dead. Long live the Ticks
林溥來

**林溥來**（，）係香港補習先生，補習社同幼稚園創辦人，同無綫電視經理人合約藝員，外號**Patrick Sir**。

## 生平
### 返學階段
林溥來喺喇沙小學（1989年）同喇沙書院（1996年）畢業，之後喺香港科技大學同香港中文大學分別攞到學士同碩士學位，讀大學時係球隊發景同永倫嘅球員，同時又兼職拍電視同雜誌廣告。有網民認為佢重有型同靚仔過明星，嗌佢『補習型男』。

### 教育事業
2005年，林溥來開辦補習社EDFLOW Learning Center（EDFLOW），初期親自兼教英文、數學、科學等科目。其後補習社業務擴展，2010年已有三間分社。林溥來亦係私立幼稚園「伽利利國際幼稚園」校監。

### 藝能事業
2009年，無綫電視邀請佢喺收費節目《通識通通識》做專家主持，又幫翡翠台細路節目《放學ICU》嘅「Patrick Sir英語通通識」環節同埋《》分別做專家主持同埋首席評判。除咗學術領域之外，林溥來亦參與文化、旅遊同綜藝等電視節目，包括主持節目《東張西望》同《Think Big 天地》。至2018年4月由基本藝人轉為經理人合約。

林溥來自知演技有限，所以無意參與拍電視劇。

### 其他嘢做
林溥來亦有幫一啲公開活動做嘉賓同評判，同幫報紙雜誌寫專欄，譬如《太陽報 (香港)》嘅「通識攻略」專欄、《兒童快報》嘅通識專欄等時，又有幫學生寫教材。

### 感情同婚姻
林溥來2011年拍飲食節目而識咗無綫電視女藝人關宛珊，其後大方承認拍拖，兩人2016年喺關島秘密註冊結婚。

## 政治觀點同爭議
2016年5月23號，林溥來喺綜藝節目《東張西望》報道有關《壹週刊》同霸王集團嘅官司後，以「就算幾自由都好，都要有適當嘅自我審查，按當地文化同環境講適當嘅嘢」形容同反思「言論自由」而畀網民唾罵，被認為係政治立場親梁振英嘅余詠珊旗下藝人操控市民嘅意識形態同個人思想。

去到2023年1月，正值唔少香港人因香港失去言論自由而移民，但佢主持節目《起動南沙》，主動提到話外國生活好係得把口，南沙區生活先係真實，有抹黑移民之嫌。

## 演出作品
### 電影

### 電視劇

### 主持人
* 2012年至2014年1月9號：《放學ICU》「Patrick Sir 英語通通識」環節
* 2012年：《澳門足跡》（同劉思希主持）
* 2012年：《勁食日本一》（同關宛珊主持）
* 2012年：《智激校園》
* 2013年：《霎時感動》第三輯第9集「十分鐘的面談」
* 2014年：《好在一個人》（同黎芷珊、譚玉瑛主持）
* 2014年至家下：《猩猩補習班》
* 2015年至家下：《Think Big 天地》
* 2015年：《》（港台電視31節目，同黃心美、駱振偉主持）
* 2016年至家下：《東張西望》
* 2017年：《》（港台電視31節目，同黃凱琳、虞逸峯、杜小喬主持）
* 2018年：《國際中華小姐競選》
* 2021年：《華萃薪傳：全港小學中國歷史文化常識問答比賽》
* 2022年：《開卷》（同涂毓麟、何泳芍、伍韻婷主持）
* 2023年：《起動南沙》

### 綜藝同新聞節目
* 2009年12月：《今日VIP》
* 2012年4月7號：《千奇百趣高B班》第6集
* 2012年9月26號：《千奇百趣東南亞》第28集
* 2013年8月9號：《千奇百趣玩FREE D》第20集
* 2012年1月9號：《今日VIP》
* 2014年5月23號：《今日VIP》
* 2014年：《新派煮意》
* 2016年4月14號：《都市閒情》（「星級寵物駕到」環節）
* 2016年11月21號：《都市閒情》
* 2017年1月31號：《都市閒情之新春 PARTY 咪走雞》
* 2017年3月13號：《千奇百趣特工隊》第11集

### 旁白
* 2016年：《今日VIPet》

### 歌
* 2016年：Amazing Summer 主題曲 《乘風》 https://www.youtube.com/watch?v=d6lvYBpPkFE

### 公開活動
*「APM放榜前的一個晚上」
*「全港幼聯兒童英詩朗誦比賽2013大會評審」

### 訪問
* 《三周刊》
* 《TVB周刊》
* 《星島日報》特刊
* 《太陽報》

### 廣告
* 可口可樂
* 新奇士
* JVC
* 微軟

### 著作
* 白蘭氏「學進雞精」通識必讀秘笈2011

## 攷

## 出面網頁
* 
* 
* 
* 
* 

類:無綫電視男藝員

類:香港教育家‎
類:香港作家
類:香港主持人
類:香港籃球員
類:香港中文大學舊生
類:香港科技大學舊生
類:喇沙書院舊生
溥來
陳諾忠

**陳諾忠**（，）曾係香港男模特兒同演員。

## 簡歷
陳諾忠喺屯門大，有一個妹。佢喺2004年讀完聖公會蒙恩小學（上午校），再喺2009年讀完浸信會永隆中學，之後自己一個去咗加拿大溫哥華生活，入讀西門菲莎大學當代藝術學院戲劇系（主修舞台演藝同電影研究），2017年畢業。

2016年，佢曾經參加由加拿大新時代電視、無綫電視搞嘅「型‧男家族」比賽，2018年就正式簽做無綫電視經理人合約藝員，第一樣工作係喺翡翠台節目《美女廚房》做「型男助手」；依家作模特兒兼演員雙線發展。2022年6月，佢由經理人合約轉簽基本藝人合約。

## 演出作品
### 電視劇

### 綜藝節目

### 廣告

## 獎項
* 2016年：《型‧男家族》「Jeans First 最具型格新星獎」

## 參考

## 出面網頁
* 
* 
* 
* 
* PROJECT BOYZ POWER
香港外國記者會

**香港外國記者會**（，縮寫：FCC或FCCHK）係香港一間俱樂部，會員以駐香港嘅外國記者為主。1943年，FCC喺中華民國重慶成立。1949年後，遷到香港。

而今會址係「舊牛奶公司倉庫」北座，喺中環下亞厘畢道同雲咸街交界，近雪廠街南。

## 睇埋

* 香港記者協會
* 香港攝影記者協會

## 參考

## 出面網頁

* 香港外國記者會
** 外國記者會慈善基金
* 聯邦花苑同周邊地方嘅歷史簡介
芸雅

**芸雅**（英文：Yulia；），真名**何敏怡**（英文：**Ho Man Yee**），係香港女演員、模特兒、歌手。

## 簡歷
何敏怡中學時期係個運動員，並選修讀體育科；去到大專，修讀牙科助理（護士專業）以及平面設計；之後任職過牙醫助護。何敏怡有修練白眉派武術同泰拳，又鍾情跳舞以及行山、越野賽跑、踩單車同划艇等戶外運動；喺台灣2014新竹市國際功夫武術邀請賽，奪得功夫武術套路─（南拳）項目冠軍。

何敏怡憑藉佢喺《我的世界不能沒有你》嘅演出，於2014年喺Leo Diamond閃爍情真微電影創作比賽之中，攞咗網上評審最佳女主角獎。2016年；參演ViuTV《煮餐飯有幾難》；2018年參演無綫電視《美女廚房》，正式加入娛樂圈，之後參與過大大小小不同拍攝（睇下表），包括喺《戰毒》扮演程雅詩（程天［吳卓羲飾］個妹），喺（未上映嘅）《金童》戲中，佢係張繼聰所演角色個小師妹。另外，亦參演福音電影《幸福奇蹟》。

2021年10月，何敏怡宣佈改用新藝名「芸雅」（「芸雅」亦解荷花）。佢嘅第一支歌《遺憾的愛》响2022年3月推出（與符家浚合唱）。

何敏怡出道初期就已經畀人叫做「少女米雪」，2025年ViuTV電視劇《老是常出現》就專登搵咗佢做米雪個角色嘅少女版。

## 演出
### 電視節目

### 電視劇

### 微電影

## 參考

## 出面網頁
* 
*
PlayOK

**PlayOK**，又叫做「**kurnik**」（波蘭文意思係「雞欄」），係一個棋牌遊戲網站，俾用家互相實時對戰。2001年由Marek Futrega創辦，初時淨係得波蘭文。去到2005年頭，PlayOK支持超過30種棋牌遊戲。依家有36種語言版本。

## 遊戲一覽

* Blogpoly
* 國際象棋
* Checkers
* Dice
* Dominoes
* Draughts
* 圍棋
* 五子棋
* 3-5-8
* Barbu-king
* 橋牌
* Canasta
* Cribbage
* Durak
* Euchre
* 黑白棋
* 百家樂棋
* Ludo
* 蔴雀接龍
* Makruk
* 將棋
* 中國象棋
* Gin rummy
* 紅心大戰
* Oh Hell
* PAN
* 紙上足球
* Pinochle
* Skat
* Spades
* Switch

## 參考

## 出面網頁
* 
* Kurnik.pl - 波蘭文版網頁
* On-Line Checker Play Sites - 包含一橛關於PlayOK跳棋嘅評價

類:網上遊戲
類:波蘭
東亞銀行

**東亞銀行有限公司**（，簡稱**BEA**，，）係香港交易所上市嘅金融公司，主要業務係提供銀行同相關金融服務，仲有商務、企業同投資者服務。公司喺1918年成立，喺香港註冊，而家董事局主席兼行政總裁係李國寶。

東亞銀行係香港最大型港資銀行，同埋係最大獨立華資銀行。

## 東亞銀行澳門分行

## 董事名單
* 主席：李國寶爵士
* 行政總裁：李民橋、李民斌
* 非執行董事：范禮賢、李國星、李國章、李家傑、李澤楷、李福全、李國仕
* 獨立非執行董事：黃子欣、黃頌顯、羅友禮、邱繼炳、張建標、駱錦明、郭孔演、杜愷惠

## 歷任阿頭
*1919年到1925年：龐偉廷
*1925年到1959年：周壽臣
*1959年到1963年：簡東浦
*1964年到1984年：簡悅強
*1984年到1997年：李福和
*1997年到而家：李國寶

## 相關
* 東亞銀行港灣中心
* 東亞銀行金融大厦
* 德輔道中33號

## 參考

* 東亞銀行公司簡介

## 出面網頁
* 東亞銀行
* 東亞銀行（中國）有限公司
* 東亞銀行台灣分行
* 東亞銀行澳門分行
簡松年

**簡松年**（Tony Kan Chung Nin，）係簡松年律師行創辦人。現任全國政協委員。曾任沙田區區議員、區域市政局議員等職。1997年至1999年擔任臨時區域市政局副主席。

2011年，簡松年放棄連任沙田區議員，由佢嘅議員助理黃宇翰接棒。2018年1月，當選第十三届全國政協委員。

## 社團公職

* 香港廣東社團總會第九屆常務副主席
* 香港河源社團總會首席會長
* 香港中華文化總會名譽會長
* 曾任新華通訊社香港區事務顧問（1994-1997）

## 政治立場
佢係香港親中派一員。喺2017年，佢曾經簽署反對港獨嘅聯署。

2015年，佢曾經有份支持當時北京未經香港人同意作出831決定，大幅度限制特首選舉參選人資格嘅政改方案。

2020年，佢支持北京未經諮詢或香港人同意，強行訂立嘅《港版國安法》，甚至參與喺親中派嘅全版廣告宣傳，又支持大幅度削減直選議席同埋限制非建制派人士參選嘅所謂嘅完善選舉制度。

### 參選記錄
喺2021年9月，佢成為香港特别行政區選舉委員會委員(港區全國政協委員)。
#### 區議會選舉

#### 區域市政局選舉

#### 立法局選舉

#### 選舉委員會選舉

### 提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。

## 個人榮譽
* 榮譽勳章（1989年）
* 銅紫荊星章（1999年）
* 太平紳士（2003年）
* 銀紫荊星章（2016年）

## 參考

類:全國政協香港委員

松年
李聖潑

**李聖潑**（）係香港親中派生意人，鄉下係福建石獅，東華三院甲寅年總理中學畢業、香港科技大學工商管理學士、北京大學工商管理碩士，曾任全國青聯委員、信義玻璃控股有限公司執行董事，而家係深圳市政協常委、信義光能控股有限公司董事、信義（中國）投資集團有限公司董事長、富甲天下文化傳播有限公司榮譽主席、同埋香港九龍樂善堂2018年度主席等職務。

## 九龍樂善堂成員過程

2006年，李聖潑開始做樂善堂常務總理，2014年升做副主席，甚至2018年度主席。

## 公職
*香港再出發大聯盟發起人
*香港中華出入口商會常務會董
*港區全國人大代表
*民建聯第10屆監察委員
*香港泉州同鄉會永遠名譽會長
*香港工商總會北區分會第十八屆執行委員會榮譽會長

## 政治立場
佢係响香港親中派成員，曾經呼籲人參與設立政治篩選並大幅度削減直選議席嘅2023年香港區議會選舉。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

### 選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。

## 屋企
李聖潑阿爸係香港富商李賢義，李氏家族持有信義玻璃控股有限公司（）、信義光能控股有限公司（）、信義汽車玻璃香港企業有限公司（），揸住全球第三大玻璃王國，市值成5百億港元。

## 參考
葉文斌

**葉文斌**（**Terry Yip Man Pan**，）係香港屯門區議會兆翠選區前任議員，民主建港協進聯盟同新界社團聯會成員，青年民建聯委員，任職華潤集團。

## 簡歷
香港城市大學電子工程系學士，喺2009年加入民建聯，第五屆屯門區區議員，民建聯屯門支部主席、青年民建聯委員。由2016年起擔任區議員，任屯門交通及運輸委員會副主席。

## 部分公職

* 屯門區分區委員會（屯門東南）委員
* 民建聯第17屆執行委員

## 選舉經歷
2011年區議會選舉，喺兆翠選區出選，以1742票對2876票輸咗畀民主黨候選人盧民漢。

2012年立法會選舉，同譚耀宗合組名單出選新界西選區，排喺名單第三位。

2015年區議會選舉，喺兆翠選區再次出選，以3138票對2536票擊敗民主黨候選人鄧浚滔，成功當選。

2016年立法會選舉，同梁志祥合組名單出選新界西選區，排喺名單第四位。

喺2019年嘅第6屆香港區議會選舉，葉文斌繼續喺兆翠選區爭取連任，由於親中派無視民意反對，堅持如期修訂逃犯條例，選情大受影響。葉文斌雖然得到4224票，比四年前（3138票）多咗1086票，但仍然輸畀甄霈霖，連任失敗。

喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。

2023年12月，葉文斌再度參選區議會選舉，喺政府大幅度削減直選議席同排除民主派參選，選舉委員會委員壟斷選舉提名權，互相提名都唔當係利害衝突嘅選舉制度下，終於以12336票當選屯門東區議員。

## 攷

## 出面網頁
* 支部主席 | Branch chairpersons，民建聯
* 屯門支部 | DAB Tuen Mun Branch，民建聯
* 

類:屯門區議員
類:香港民建聯黨員
文斌
類:香港城市大學舊生
九龍樂善堂

**九龍樂善堂**係香港一個慈善機構，由1950年12月起拎到《稅務條例》第88條認可。

## 歷史
喺18世紀中期，清朝官員去香港九龍城寨視察時都會喺石板碼頭上岸，碼頭附近有一墟集，設有「公秤」，附近市民貨商交易都要先喺呢個公秤處秤過啲貨再進行交易，呢個就係樂善堂最初籌募經費嘅方法啦，同埋將每次秤量所得款項全數用作贈醫、施藥同助殮用。直到1880年，樂善堂修建正式會址，同改名為**樂善堂**。雖然根據文獻可以確定樂善堂喺1880年之前已經從事慈善活動，但學者一般將1880年作爲佢歷史嘅開端。

樂善堂歷任前主席包括：黃彬甫、譚傑生、溫達明、陳祖澤、顧超文、何卓猷、鄺命光、余近卿、柳子元、陳　立、陳卓平、莫華燦、黃錫江、彭耀基、何享綿、雷福康、劉世仁、霍　樹、李會桃、顧思聰、許賢瑛、劉　德、王仲銘、余錦基、張念平、余鑑明、楊佐鏗、梁泳釗、勞國雄、江焯開、余啓繁、李家仁、何耀明、官錦堃、歐陽卓倫、鄧德濂、王賜豪、王兆生、劉文文、齊光華、張德忠、江炎輝、鄺祖盛、韓世灝、羅永順、梁紹安、施家殷、郭予宏、李聖潑、楊小玲、陳李玉佩、彭志宏、陳健平

## 組織成員
### 1992-1993常務總理會

### 名譽總理會

#### 永遠顧問

## 屬下組織（部分）
### 轄下中學

### 轄屬小學

### 轄屬醫療服務

## 關鍵人物
*前副主席鄧樹椿先生
*前副主席羅潤深先生
*前副主席陳墉先生
*前副主席陳全亦先生
*前副主席彭瀚天先生
*1951年度主席陳祖澤太平紳士
*1974年度主席雷福康先生
*1975-1976年度主席劉世仁太平紳士
*1977-1978年度主席霍樹先生
*1979-1980年度主席李會桃先生
*1981-1982年度主席顧思聰先生
*1983-1984年度主席許賢瑛先生
*1985-1986年度主席劉德先生
*1987年度主席王仲銘先生
*1988-1989年度主席余錦基太平紳士
*1990-1991年度主席張念平先生
*前副主席郭修圃太平紳士
*1992年度主席余鑑明先生
*1993年度主席楊佐鏗先生
*1994-1995年度主席梁泳釗醫生
*1996年度主席勞國雄先生
*1997-1998年度主席江焯開律師
*1999-2000年度主席余啓繁先生
*2001年度主席李家仁醫生
*2002年度主席何耀明先生
*2003年度主席官錦堃先生
*2004年度主席歐陽卓倫醫生
*2005年度主席鄧德濂博士
*2006年度主席王賜豪醫生
*2007年度主席王兆生議員
*2008年度主席劉文文太平紳士
*2009年度主席齊光華先生
*2010年度主席張德忠先生
*2011年度主席江炎輝醫生
*2012年度主席鄺祖盛律師
*2013年度主席韓世灝博士
*2014年度主席羅永順先生
*2015年度主席梁紹安先生
*2016年度主席施家殷先生
*2017年度主席郭予宏先生
*2018年度主席李聖潑先生
*2019年度主席楊小玲博士
*2020年度主席陳李玉佩女士
*前主席彭志宏醫生
*主席陳健平太平紳士
*前總理陸宏隆醫生
*前副主席洪啓輝先生
*前副主席顧思穎先生
*名譽總理劉皇發議員太平紳士
*名譽總理劉炳均先生
*名譽總理楊葛小琳女士
*名譽總理鍾士元爵士
*名譽總理湛兆霖太平紳士
*名譽總理簡悅強爵士

## 參考


## 睇埋
* 龍津石橋

## 出面網頁

* 九龍樂善堂官方網頁
楓樹窩路

**楓樹窩路**（）係香港新界青衣島一條路，北接担杆山路，南到青衣碼頭巴士總站，全長約莫1.1公里。楓樹窩路同青敬路一樣都係連接青衣島南北嘅主要道路。
聚星路

**聚星路**（）係香港新界元朗區屏山一條路，西接屏廈路，東面盡頭係停車場。路名係嚟自附近嘅古蹟聚星樓。屏山天水圍文化康樂大樓亦座落呢條路，提供屏山天水圍公共圖書館、屏山天水圍游泳池等設施。
張兆輝

**張兆輝**（**Eddie Cheung**，）係香港電影同電視男演員。

## 背景
張兆輝籍貫廣東南海，生於清貧家庭，有四兄弟姊妹。細個住喺沙田美林邨附近嘅木屋區。佢讀過沙田公立學校同模範英文中學（同劉青雲係同班同學）。讀書嗰陣成績一般，小四之後因為愛上足球運動更加無心機讀書。中五畢業前，佢英文科老師建議佢報考無綫電視藝員訓練班，以增廣見聞。佢之後成功投考第11期無綫電視藝員訓練班（1982年），同期出道嘅重有梁朝偉、周星馳、吳鎮宇、李子雄等等。出道初期佢都係喺無綫連續劇擔任跑龍套嘅小角色，後來被安排喺處境喜劇《香港八五》飾演「順嫂」二仔張鏘，一直到1986年先喺《神勇CID》、《黃金十年》一劇中擔任第一男主角。自此張兆輝不斷參演一啲一綫角色，並客串電影。到2002年拍完《雲海玉弓緣》之後離開無綫。其後於2011年獲無綫邀請回巢拍攝《結·分@謊情式》。2019年，佢喺《2019第十一屆澳門國際電影節》憑電影《催眠・裁決》得到「最佳男配角」。

## 節目主持
* 1992年：《寰宇風情》（阿曼特輯）
* 1997年：《永安旅遊話你知：點解南非咁好玩》
* 1997年：《永安旅遊話你知：點解日本咁好玩》
* 1998年：《永安中國遊 吃喝玩樂在東北》
* 1999年：《康泰最緊要好玩 南京、揚州旅遊新FUN點》
* 1999年：《康泰最緊要好玩 無錫、蘇州旅遊新FUN點》
* 2000年：《永安旅遊話你知：點解廣西咁好玩》
* 2000年：《永安旅遊話你知：點解北京、上海咁好玩》
* 2001年：《星晨旅遊日本九州真的感受》
* 2001年：《康泰最緊要好玩 武夷山旅遊新一派》
* 2002年：《永安旅遊話你知：點解地中海、杜拜咁好玩》

## 無綫月曆
* 2014年11月 - 蔡少芬、苗僑偉、汪明荃、邵美琪、吳啟華、田蕊妮

## 獎項
* 2005年：第五屆華語電影傳媒大獎 最佳男配角 《柔道龍虎榜》
* 2014年：聖地牙哥獨立電影節 最佳男主角 《恐怖在線》
:* Accolade Global Film Competition 最佳男主角 《恐怖在線》
* 2016年：第19屆華鼎獎中國百強電視劇滿意度調查發佈盛典 － 全國觀眾最喜愛的影視明星
* 2019年：2019第十一屆澳門國際電影節 － 最佳男配角（《催眠・裁決》）

## 註

## 參考資料

## 出面網頁
* 
* 
*
天瑞路

**天瑞路**（**Tin Shui Road**）係香港新界元朗區天水圍一條路，北接天影路、濕地公園路交界，南到天湖路，全長約莫2.5公里。條路經過好多公共屋邨同屋苑，包括天耀邨、天瑞邨、天華邨、天頌苑同天恆邨等等。
天恩路

**天恩路**（**Tin Yan Road**）係香港新界元朗區天水圍一條路，北接天榮路，南到天城路同天祥路交界，大致同天城路平行，北行單向行車。沿路建築包括嘉湖海逸酒店同嘉湖銀座廣場等等。
馬玉成

**馬玉成**（，）係香港武術指導。

佢老婆係演員楊雁雁。兩公婆有一個女馬頌紋，2012年生嘅。

## 參考

## 出面網頁
* 
* 
*
楊雁雁

**楊雁雁**（**Yeo Yann Yann**，）係馬來西亞女演員，喺星加坡發展。佢喺大馬柔佛新山出世，祖籍福建廈門。

2013年，楊憑星加坡片《爸媽不在家》獲得第50屆金馬獎最佳女配角及第56屆亞太影展最佳女配角。

## 參考

## 出面網頁
* 
* 
* 
* （英文）（英文）
* （繁體中文 - 香港）
* （大陸簡體）
* （大陸簡體）
* （英文）
港鐵學院

**港鐵學院**（）係港鐵公司轄下培訓機構，2016年11月10號正式開張。

## 參考

## 睇埋
* 港鐵
* 香港鐵路有限公司

## 出面網頁
*
張騫

**張騫**（），字**子文**，係漢朝嘅外交家、旅遊家，成固人。佢奉漢武帝之命兩次出使西域，說服大月氏對付匈奴，開拓絲綢之路。之後畀漢武帝封做**博望侯**。佢俾後人稱為「第一個擘嘅眼睇世界嘅中國人」。

## 生平
### 第一次出使
建元二年（前139年），張鶱由匈奴人甘父做嚮導，率領百幾人由隴西向媯水流域（而家烏茲別克阿姆河一帶）出發，中途喺祁連山畀匈奴俘虜。被逼娶一個匈奴老婆，但佢始終冇忘記皇帝嘅使命。

前129年，佢同隨從堂邑父走甩咗，取道車師國，沿塔里木河西行，經龜茲國、疏勒國，翻越蔥嶺，到達大宛國。喺嗰度，佢見到汗血馬，大宛國王好歡迎中國嘅使節，並派人做嚮導，幫佢到達月氏人嘅所在地——康居，嗰度土地肥沃，民眾生活安樂，月氏人無意聯合漢朝嚟對付宿敵匈奴。張騫喺附近嘅大夏國睇到「邛竹杖」、「蜀布」（都係中國四川特產），當地人稱呢啲來自「身毒」。

## 睇理
*班超
*鄭和
傅聲

**傅聲**（，）係香港男演員。原名**張景賢**，又名**張富聲**。佢喺香港出世，屋企有兄妹十一人，佢排第九。老豆係香港富商、太平紳士張人龍，老婆係歌手甄妮。1983年車禍過身。

## 電影作品

## 出面網頁
* 
* 
* 
* 
* 
* 傅聲: 唐人街小子的传记
* 1974年邵氏「演員訓練中心」第四期訓練班畢業照，由上至下：第一行右四者為林文偉、右五者為麥子雲，第二行右一者為傳聲、第三行左一者為顧冠忠、右四者為米雪

類:交通意外死者
李子雄

**李子雄**（英文名：**Waise Lee**，）係香港影視男演員，前無綫電視部頭合約男藝員，而家老婆係中國大陸藝人王雅琦。

## 個人簡歷
李子雄喺1977年畢業於中華基督教會基新中學（中五）。之後入咗第11期無綫電視藝員訓練班（1982年），同期畢業嘅藝員重有梁朝偉、吳鎮宇、張兆輝等等。1985年獲邀去徐克嘅電影工作室試鏡，拍攝廣告而被發掘，成為旗下演員。1986年正式開始佢嘅電影事業，憑第一部電影《英雄本色》喺1987年攞到香港電影金像獎「最佳新人獎」、「最佳男配角獎」提名，同時提名台灣金馬獎「最佳男配角」；佢喺戲入面多擔當反派或配角，其中喺《英雄本色》所飾演嘅反派人物「大哥成」（譚成）較出名。之後幾年佢經常都出現喺電影中，包括《倩女幽魂II人間道》、《跛豪》、《四大探長》等等，而喺《城市特警》、《喋血街頭》、《老貓》更擔任主角。1992年，李參演三級片《性奴》，但係票房麻麻。

## 影視作品
### 電視劇
#### 電視劇（[[無綫電視]]）
* 1990年：水鄉危情
* 1990年：又是冤家又聚頭 
* 1993年：**[[開心華之里]]** 飾 **楊左繼**
* 1995年：**[[神雕俠侶]]** 飾 **陸展元**
* 1995年：廉政英雌之火槍柔情 飾 卓明
* 1996年：**[[天地男兒]]** 飾 **葉永昌**
* 1998年：**[[烈火雄心]]** 飾 **駱曉峰**
* 1999年：狀王宋世傑II 飾 恭親王
* 2000年：**[[男親女愛]] 飾 Herman Wong（單元男主角）**
* 2000年：**[[大囍之家]]** 飾 **連天樂**
* 2001年：**[[尋秦記]]** 飾 **趙穆**
* 2004年：大唐雙龍傳 飾 宇文化及
* 2004年：天涯俠醫 飾 齊嘉尚
* 2005年：學警雄心 飾 鍾志華
* 2007年：**[[律政新人王II]]** 飾 **崔正平**
* 2014年：**[[忠奸人]]** 飾 **杜以鏗**
* 2018年：**[[波士早晨]]** 飾 **宋禮勤**

## 參考
* 李子雄再婚 娶內地女星
* 新《水滸》人物照--李子雄飾高俅
* 李子雄寫真照片

## 出面網頁

* 
* 李子雄兒子患妥瑞症 出現不自主動作要留意 附引發成因及緩解方法
樓南光

**樓南光**（**Billy Lau**，）係香港演員，出身自1977年第6期無綫電視藝員訓練班，做過幾年無綫電視藝員之後主力拍電影，2000年代做過亞洲電視藝員，之後又做過網上電台D100嘅節目主持。

## 演出

### 電視劇（[[ViuTV]]）
*2017年：VR驅魔人 飾 鬼王（第8-11、15、16集）
*2019年：假設性無罪 飾 鄭賢正
*2019年：娛樂風雲 飾 胡大為（第77、79-81集）

### 電視劇（[[Astro華麗台]]）
* 2018年：陽關道 飾 馬叔

### 網絡劇
*2019年：《性敢中環》飾 辛曉陽阿爸（客串）
大師兄

《**大師兄**》（英文：**Big Brother**），係2018年上畫嘅港產片，由甄子丹、陳喬恩、駱明劼、李靖筠、劉朝健、湯君慈、湯君耀主演，闞家偉執導，甄子丹、王晶、王雅琳聯合監製。

## 角色一覽
### 主要角色
*甄子丹 飾 陳俠
*陳喬恩 飾 梁穎心
*駱明劼 飾 李偉聰
*李靖筠 飾 王得男
*劉朝健 飾 項祖發
*湯君慈 飾 關啟程
*湯君耀 飾 關啟賢

### 其他角色
*喻亢 飾 羅健英
*林嘉華 飾 林國強校長
*張堅庭 飾 黃高官
*胡楓 飾 方樹人
*駱應鈞 飾 關啟程、關啟賢阿爸
*歐陽偉豪 飾 Ben Sir
*樓南光 飾 王得男阿爸
*李楓 飾 李偉聰嫲嫲
*古天農 飾 張老闆
*林秋楠 飾 少年陳俠
*雲千千 飾 周美貞
*謝高晉 飾 黃俊傑
*張文傑 飾 大威
*車泳希 飾 6B班同學
*鄧麗英 飾 6B班同學
*魏浚笙 飾 6B班同學
*陳海寧 飾 6B班同學
*梁仲恆 飾 6B班同學
*張蔓莎 飾 6B班同學
*尹嘉裕 飾 6B班同學
*陳莉寶 飾 6B班同學

## 出面網頁
* 
*
光影行者

《**光影行者**》（**The Film Fighters**），係香港電視娛樂製作嘅文化節目，2018年8月5號到11月4號逢禮拜日08:30-09:00喺ViuTV播，2018年11月11號到2019年1月27號改到逢禮拜日15:00-15:30播。

節目會介紹香港嘅電影工作者，帶領觀眾走進香港電影幕後世界，細膩描繪不同崗位的電影工作者故事，展現他們在行業中默默付出的堅持與熱誠。節目不僅呈現電影產業的專業分工和團隊協作，更深入探討電影業在本地社會及文化中的特殊角色。從社會科學角度出發，《光影行者》反映出職業認同、代際傳承、產業結構與勞動關係等重要議題，讓觀眾理解電影產業如何影響社會價值觀、集體記憶和文化身份。節目同時展現年輕人追夢與資深前輩堅守崗位的故事，是認識香港社會變遷和文化傳承的深度平台。

## 每集一覽

## 出面網頁
*ViuTV：光影行者
返鄉下

《**#返鄉下**》（）係香港電視娛樂製作嘅遊埠節目，由2018年8月6號到8月31號逢禮拜一到五22:30-23:00喺ViuTV播。節目名嘅「鄉下」實質係指有啲崇尚日本、韓國、臺灣文化嘅後生仔當咗呢啲地方係佢哋鄉下，一年返去十幾次，而每集都有唔同主持組合介紹佢哋嘅「鄉下」。

## 每集一覽

## 註

## 參考

## 出面網頁
*ViuTV：返鄉下
飛·自由

《**飛·自由**》（**Talker: Fly Abroad**）係香港電視娛樂製作嘅清談節目，2018年8月7號開始逢禮拜二23:00-23:30（晚吹時段）喺ViuTV播出，主持係余采霖（Dan）、梁嘉銘（Ming仔）。節目同上一套晚吹節目《Trip精》一樣都係用遊埠做主題，只係主持陣容有啲變動。呢輯節目主要講下各個最受香港人歡迎地區嘅自由行路線。

## 每集一覽
### 2018年

### 2019年

## 節目調動
*2019年1月1號：由於直播《2018年度叱咤樂壇流行榜頒獎典禮》，所以停播一集。

## 出面網頁
*ViuTV：晚吹 - 飛·自由
流沙河

**流沙河**可以係：

* 流沙河 (作家)（1931－），中國作家
* 流沙河 (四川)，大渡河嘅支流
* 流沙河 (西藏)，拉薩河流
* 流沙河鎮，喺湖南寧鄉縣
流沙河 (作家)

**流沙河**（），真名**余勳坦**，係中國男作家。佢係四川金堂人，喺成都出世。

## 作品
* 《農村夜曲》（1956）
* 《流沙河詩集》（1982）
* 《故園別》（1983）
* 《遊蹤》（1983）
* 《流沙河隨筆》，包括長篇回憶錄《鋸齒齧痕錄》
* 《Y先生語錄》(2002)
* 《流沙河短文》(2004)
* 《老成都：芙蓉秋夢——老城市系列》(2004)
* 《流沙河近作》(2006)
* 《含笑錄》(2007)
* 《白魚解字》(2013)
* 《莊子現代版》(2013)
* 《正體字回家》(2016)

## 參考




## 出面網頁
* 故園九詠 洛陽古碑 箱中舊報紙
* 草木篇
喵喵喵

《**喵喵喵**》（**Talker: Meow Meow Meow**）係香港電視娛樂製作嘅清談節目，2018年8月15號至2019年2月27號逢禮拜三23:00-23:30（晚吹時段）喺ViuTV播出，主持係李澄（西瓜）、譚凱倫。節目主持同嘉賓會用傾下養貓嘅心得。

呢個節目其中一位嘉賓盧凱彤喺節目出街前過咗身，佢嗰集被安排喺8月22號（第2集）如常播出。

## 每集一覽
### 2018年

### 2019年

## 出面網頁
*ViuTV：晚吹 - 喵喵喵
徐鴻志

**徐鴻志**（）係中華民國政治人物，為第九任及第十任台灣桃園縣縣長，接替許信良。徐鴻志亦係其中嘅兩位（另一名為第一、二屆縣長徐崇德）能夠做完八年任期嘅桃園縣縣長之一。

早年曾擔任文昌國中、八德國中教師，首任桃園市長鄭文燦係其中一位學生。

縣長任內將桃園神社完整保留而冇改建，成為全台唯一留存至今嘅神社。

## 睇埋
*桃園市

## 參考

*劉寧顏編，《重修台灣省通志》，台北市，台灣省文獻委員會，1994年。

|-
|colspan="3" style="text-align:center;"|**[[桃園市|桃園縣政府]]**
|-
曾樂彤

**曾樂彤**（，）係香港女歌手、演員同YouTuber，初出道時以於網上教授化妝技巧為主。2017年簽約英皇娛樂成為旗下歌手。2018年正式出道，出道作品為《單身旅遊日誌》，年底推出首張個人EP。

佢2024年離開英皇娛樂後成為獨立歌手自資出歌在樂壇發展，並推出首支作品《社畜完全體》。

佢2025年10月同音樂人徐浩結婚。

## 影視作品
### 電視劇

### 電影

### 電視節目

### 舞台劇

### 音樂錄影帶

## 音樂作品
### 專輯
*2018年：《Meme》

### 單曲
*2018年：《單身旅遊日誌》、《青春、戀愛和意外》、《永生花》、《我我》

## 參考

## 出面網頁
* 
* 
* 英皇娛樂：曾樂彤
* 「Neat Freaks Diary」嘅YouTube頻道
吳謹言

**吳謹言**（），係中國大陸女演員，四川省都江堰市出世，2000年考入北京舞蹈學院，入過中央芭蕾舞團，2009年考入北京電影學院表演系，2010年開始演出影視作品。佢出名演出包括電視劇《延禧攻略》飾演魏瓔珞（孝儀純皇后）。
曾國強 (香港)

**曾國強**係無綫電視綜藝組前高層同星河頻道經理。2003年畀廉政公署喺「舞影行動」拉咗，涉嫌喺《勁歌金曲頒獎典禮》受賄，後以照顧患紅斑狼瘡症嘅老婆，即係1974年度（第二屆）香港小姐競選冠軍張文瑛為由而主動辭職。至2005年廉政公署終止調查。

## 出面網頁
* 
* 
類:前無綫電視人物
國強
秦海璐

**秦海璐**（）係中國大陸女演員、編劇，遼寧大連人，喺遼寧營口出世，祖籍山東黃縣（龍口市）。秦海璐曾獲金馬獎最佳新演員、最佳女主角、最佳原著劇本獎，係華語電影圈少見嘅演、編都掂嘅電影人。

## 個人生活
2014年7月10號3點幾，秦海璐喺微博登出結婚照同結婚証，證實同男友王新軍結婚。照片上顯示嘅日期係2014年1月23號「新婚留念」，兩人已經喺半年前登記結婚。

## 作品
### 電影
* 2000年：《榴槤飄飄》飾 阿燕
* 2001年：《像雞毛一樣飛》飾 方芳
* 2002年：《停不了的愛》飾 小璐
* 2003年：《冬至》飾 小白菜、《窒息》飾 玫子
* 2004年：《槍林戀曲》飾 華嫂、《追擊八月十五》飾 張琪、《愛‧作戰》
* 2005年：《塔克拉瑪干》飾 雅丹
* 2006年：《臥虎》飾 蘇菲
* 2006年：《我的教師生涯》飾 周敏
* 2006年：《父子》飾 霞姐
* 2007年：《愛情呼叫轉移》飾 高菲
* 2007年：《怒放》飾 楊林
* 2007年：《我叫劉躍進》飾 馬曼麗
* 2009年：《愛情三十六計》飾 盧萬華
* 2009年：《秋喜》飾 惠紅蓮
* 2010年：《真心話大冒險》飾 陶穎
* 2010年：《鋼的琴》飾 淑嫻
* 2010年：《到阜陽六百里》飾 曹俐
* 2011年：《桃姐》飾 蔡姑娘
* 2013年：《101次求婚》飾 桃子
* 2013年：《聖誕玫瑰》
* 2013年：《青春派》飾 撒老師
* 2014年：《京城81號》
* 2014年：《太平輪：亂世浮生》飾 夏珊
* 2015年：《三城記》飾 仇肖玲
* 2015年：《太平輪下部》飾 夏珊
* 2016年：《22個男人》飾 陳美智
* 2016年：《捉迷藏》飾 蘇紅
* 2018年：《冥王星時刻》
* 未上映：《雲水》
* 未上映：《迷妹羅曼史》

## 得獎
; 其他
* 2010年：第10屆華語電影傳媒大獎「最具才華女演員」
* 2011年：紐約中國影展「亞洲藝人傑出獎」
* 2011年：東方時尚2011中國最美50人「盛典專注之美」
* 2013年：第14屆中國電影金鳳凰獎學會獎

## 註

海璐
類:大連人

類:祖籍山東
獵鷹 (電視劇)

《**獵鷹**》（）係香港電視廣播有限公司時裝警匪電視劇，喺1982年首播，由劉德華、陳敏兒、葉德嫻同劉江領銜主演，監製李添勝。呢套劇係劉德華第一次做主角嘅劇集，係港劇少有其中一個首演主角而一炮而紅，並從此演藝事業走上康莊大道嘅特例，另一著名例子係黃日華。

呢套劇喺1996年、2003年同2012年喺翡翠台、2005年8月喺廣東廣播電視台珠江頻道、2011年9月18號同埋2014年3月31號喺TVB星河頻道重播。
茲博羅夫條約

《**茲博羅夫條約**》係一份喺1649年8月17日簽訂嘅條約。事緣係由波蘭王國國王兼立陶宛大公仁二世·卡茲美耶殊·華薩（）帶領嘅軍隊响茲博羅夫戰役同烏克蘭哥薩克人—克里米亞韃靼人聯軍嘅一次軍事衝突。烏克蘭哥薩克人同克里米亞韃靼人分別由酋長博夏丹·夏美爾聶茨基（）同可汗伊斯蘭·基禮三世（）率領。

根據協議：
* 在冊哥薩克人由六千人增加到四萬人。
* 喺烏克蘭嘅基輔省、布拉茨華夫省以及切爾尼戈夫省建立自治嘅統領國，波蘭軍隊同猶太人唔可以進入。
* 哥薩克酋長國嘅政府職位只可以由哥薩克領袖出任。
* 恢復烏克蘭嘅東正教教會，而且獲得特權。
* 被趕走嘅波蘭地主可以重返家園。
* 克里米亞汗國就得到一大筆錢。

經過1649年11月到1650年1月期間舉嘅會議，《茲博羅夫條約》得到波蘭國會批准，但波蘭天主教會拒絕接受條約當中「邀請東正教基輔都主教蕭維斯特勒·哥思夫（）加入波蘭王國參議院」嘅條款，因此雙方好快就再度陷入敵對狀態。

1651年初，波蘭再次大舉入侵烏克蘭，攻佔咗基輔。9月，博夏丹·夏美爾聶茨基被迫簽署《白教堂條約》，在冊哥薩克人減到兩萬人，自治範圍亦都只剩返基輔。

## 參考
*《俄羅斯帝國》 白建才著 三秦出版社 ISBN7-80628-391-9/K.147
江旻憓

**江旻憓**（，）係候任香港立法會議員兼前香港女子劍擊運動員，參與重劍項目。佢喺香港出世後移民加拿大溫哥華，6歲返香港，11歲開始玩重劍，13歲就已經攞2007年全國少年錦標賽U17組冠軍。2014年亞洲運動會，佢代表香港喺女子重劍個人賽同團體賽都攞到銅牌。2019年，佢嘅世界排名升到第一。

2024年，佢喺巴黎奧運女子重劍決賽贏咗香港史上第三面夏季奧運金牌。

## 個人榮譽
*香港傑出運動員選舉
:「香港傑出運動員」（2018年）
:「香港傑出青少年運動員」（2008、2010年 - 共兩次當選）
*香港十大傑出青年（2021年）

## 爭議

### 社會企業研究院院士名銜爭議
佢報稱係社會企業研究院2024年資深院士兼發言人，但係《香港01》喺2025年8月報道，社會企業研究院嘅院士資格獲得過程唔透明，甚至只係俾錢就攞到。《香港01》曾經向佢查詢，但係佢並無回應。

據社會企業研究院於2025年8月21日對香港01該篇報導的澄清聲明，其頒授的院士名銜有評審過程，由包括本地專業人士及該院理事會代表組成之評審委員會評定，而且每次評審都由不同的人士隨機擔任，以示公正及維持評審委員會之獨立、高透明度及可信性，避免任何利益衝突，而且需要面試，亦試過有申請者因為不符合要求而被DQ，並非俾錢就攞到。對所有評審過程中的相關信息，所有非評審委員會成員，不論院士或員工，皆屬其個人意見。包括申請人資料、評審結果及授予級別等均嚴格保密，俟頒獎禮當日方予公佈。關於是否能付款獲得榮譽的揣測與疑問，其中幾位評審已於社交媒體上，作出分享，包括一些不獲取錄的申請案例。

## 參考

## 出面網頁
* 
* 

類:香港奧林匹克運動會金牌得主

類:香港十大傑出青年
鄭莉梅

**鄭莉梅**（，）係香港女泳手，擅長自由式。佢阿爸同阿媽分別係臺灣人同法國人，香港出世，北京長大，之後到美國柏克萊加州大學升學。2014年亞洲運動會，佢代表香港喺4×100米自由泳同4×200米自由泳都攞到銅牌。
## 出面網頁
韓昉

**韓昉**（）字**公美**，燕京（即係爾家北京），遼朝進士出身。

## 生平
韓昉喺遼朝天慶二年（1112年）中壬辰科進士第一名，初補右拾遺，之後轉史館修撰，累陛至少府少監，乾文閣待制，又加衛尉卿知制誥。金國破遼之時，韓昉已經係乾文閣士學士。金人許降之後，韓昉仍任原職，曾奉命出使高麗。金朝天會五年（1127年），加韓昉為昭文館直學士兼堂後官，再加諫議大夫，之後又陞為翰林學士兼太常卿，仿兼禮部尚書。後離京去濟南做府尹。皇統四年（1144年），拜參知政事，後拜汴京留守，封鄆國公。

## 後人
韓昉個仔韓汝嘉亦都係進士出身，累官至青州防禦使、翰林侍講學士。

## 參考
* 《金史》卷百二十五有傳
* 周臘生《遼金元狀元奇談‧遼金元狀元譜》
何詩蓓

**何詩蓓**（，，）係香港女泳手，擅長自由式。

## 簡歷
### 屋企
何詩蓓喺香港出世，阿爸係愛爾蘭人（叔公係前愛爾蘭共和國總理查理·豪伊），阿媽係香港人，喺香港金融管理局任職風險管理經理，家姐何雅舒亦係泳手。何詩蓓本身講得一口流利廣東話。

### 學歷
何詩蓓讀過聖保祿天主教小學同聖保祿中學。中學時期做過校內辯論隊成員，亦做過班長。2015年喺香港中學文憑試攞到7科35分嘅成績，包括通識教育（5**）、英文（5*）、數學（5）、企業會計與財務概論（5）、中文（4）、化學（4）同英語文學（4），之後去美國密芝根大學攻讀心理學。

### 運動員生涯
2014年，何詩蓓喺2014年亞洲運動會代表中國香港喺4×100米自由式接力、4×200米自由式接力同4×100米混合泳接力都攞到銅牌。

2021年7月28號，何詩蓓喺2020年夏季奧林匹克運動會嘅女子200米自由式決賽游出1分53秒92破亞洲紀錄嘅成績，以0.42秒僅敗於澳洲選手而攞到銀牌；兩日後喺女子100米自由式決賽游出破亞洲紀錄嘅52秒27，以0.31秒僅敗於澳洲選手攞到銀牌。何詩蓓成為香港史上頭一位奧運會游水運動獎牌得主，更加係香港史上第一位攞到多過一面奧運獎牌嘅運動員。

2021年12月16號，何詩蓓喺阿聯酋首都阿布扎比出戰游泳短池世錦賽嘅女子200米自由泳決賽，以1分50秒31衝線而攞到金牌，成為香港第一位世界冠軍泳手，兼以0.12秒之差打破瑞典名將施祖唐保持嘅1分50秒43舊嘅世界紀錄，成為香港第一位女子游泳世界紀錄保持者。

## 個人榮譽
* （2013年、2014年）
* （2017年、2019年）
* 行政長官社區服務獎狀（2018年）

## 攷

## 出面網頁
李皓晴

**李皓晴**（，，）係香港女子乒乓波運動員。佢喺香港出世，先後讀過聖羅撒學校同拔萃女書院，15歲退學轉做職業運動員。佢曾經三度喺香港代表隊攞到世界乒乓球錦標賽女子團體銅牌。

## 榮譽
***[[香港傑出運動員選舉]]**
:「香港傑出青少年運動員」（2007年）

## 參考

## 出面網頁
陳芷澄

**陳芷澄**（，）係香港女子哥爾夫球員。佢喺香港出世，自細喺屯門區大，8歲開始喺屯門高爾夫球中心打哥爾夫，之後被香港高爾夫球總會發掘，14歲始代表香港參加國家級女子業餘隊際賽。佢中學讀拔萃女書院，大學升讀南加州大學。佢喺2017年宣佈正式轉做職業運動員。
廖梓苓

**廖梓苓**（，）係香港女子壁球員。佢喺香港出世，中學讀賽馬會體藝中學，喺2010年亞洲運動會同2014年亞洲運動會代表香港喺女子團體分別攞到銀牌同銅牌。

## 個人榮譽
* 行政長官社區服務獎狀（2011年）

## 攷

## 出面網頁
湯芷穎

**湯芷穎**（，）係香港女子壁球員，喺香港出世，喺2014年亞洲運動會代表香港喺女子團體攞到銅牌。佢大學讀香港中文大學心理學系。
## 出面網頁

類:香港中文大學舊生
曾國強 (運動員)

**曾國強**（）係中華人民共和國前奧運舉重運動員，廣東東莞石龍人。

1984年，佢參加洛杉磯奧運男子舉重52公斤級，挺舉130公斤破咗世界紀錄而攞冠軍，係中華人民共和國第一個奧運舉重冠軍兼第二個奧運冠軍。

## 出面網頁

類:舉重運動員
彭家麗

**彭家麗**（英文：**Angela Pang**，）係香港女歌手、唱歌老師。佢信基督教。

代表作包括《從不喜歡孤單一個》、《是不是這樣的夜晚你才會這樣的想起我》。

彭家麗細佬彭皓鋒係位演員。

## 專輯

*彭家麗 (1992年專輯)
*彭家麗 (1993年專輯)

## 參考

## 連出去
* 彭家麗專輯列表
紅頭巾

**紅頭巾**（）係指19世紀末至20世紀上半橛之間，喺英屬馬來亞（即係今日嘅星加坡同馬來西亞）各地，一班戴紅色頭巾嘅三行女工人。佢哋做泥水為主，絕大部分來自廣東三水，講白話。
## 文化影響
*紅頭巾 (電視劇) - 新加坡廣播局出品嘅一套電視劇
珍珠街 (星加坡)

**珍珠街**（）係星加坡一條街，喺牛車水。舊時，珍珠街上段（）又叫做「盒巴珍珠街」、「豆腐街」。

## 參考
光電效應

**光電效應**（ ）係一種物理現象，指電磁波，例如紅外線或者紫外線呀噉，射落去一嚿材料度，當中材料通常係固體嘅金屬。喺呢個時候，嚿材料裡面嘅電子有可能會釋放出嚟，駁落電路度嘅話仲會產生電流。

光電效應喺現代物理上相當重要：光電效應係喺一八八七年發現嘅；及後愛因斯坦喺一九零五年提出證據，用光電效應實驗嚟引證一點，表示光有粒子噉嘅特性，唔淨只係一股股電磁波咁簡單，而呢個諗頭係量子力學最緊要嘅基本概念之一，是為現代物理嘅重要發現。

要理解光電效應，通常要識咗古典電磁學同埋原子論嗰啲基本概念先。

## 實驗佈置

世上首次展現光電效應，係德國物理學家亨利希赫茲喺一八八七年做嘅實驗：到咗十九世紀尾，科學界已經知某啲金屬對光噉嘅電磁波敏感，畀光射到嗰陣會有電子由嚿金屬嘅表面度射出嚟。

噉想像家吓將嚿噉嘅金屬駁住咗條電路（下圖嘅抽象圖解），當中
***發射極**係射電子嗰嚿金屬；
***光電子**係發射極因為界光射到而射出嚟嘅電子；
*符號 **A** 係量度股電流有幾勁嘅架生；
*符號 **V** 係量度股電壓有幾勁嘅架生；
***可變電源**係一個可以施加研究者指定嘅電壓（V_c）嘅嘢（簡單嘅可以想像一嚿電芯）；
設 V_c 做可變電源施嘅電壓。而家暫且將 V_c 設做 0，再將束光射落去發射極嗰度。電子係帶電荷嘅粒子，古典電磁學上已知，帶電荷嘅嘢流動就會有電流；而靠 **A** 同 **V** 可以睇到，噉嘅實驗佈置的確會引致條電路有股電流出現－呢種現象就係所謂嘅光電效應。





## 停止電壓

物理學家一深入啲剖析光電效應實驗睇到嘅嘢，就發覺有啲唔對路。

首先，諗吓停止電壓（V_o）嘅概念：想像依家設低咗光電效應實驗而 V_c = 0，條電路度會有一股有返咁上下強嘅電流（i）存在；跟住實驗者可以郁手提升 V_c 嘅數值，將 V_c 設成同 i 方向相反－由古典電磁學對電流同電壓嘅分析度已知，如果一股電流要抵抗一股相反方向嘅電壓，股電流就會變弱。隨住 V_c 數值升，i 數值會跌，而 V 數值去到某個點，i 就變咗 0－呢點嗰個 V_c 值就係所謂嘅 V_o，反映啲電子帶有幾多能量（要施幾多電壓先可以令啲電子冇嗮能量，唔再流動）。噉設
*I 做束光嘅強度（詳情可以睇埋波動等嘅概念）；
*f 做束光嘅頻率；
對於光電效應實驗，用古典物理嘅角度嚟諗解釋就係（簡化噉講）

不過實驗結果發現到啲古典物理解釋唔到嘅嘢：
*V_o 同 f 有關－如果 f 低過某個特定嘅數值（門檻值 / f_t），無論 I 幾高，i = 0；
*V_o 同 I 冇啦掕；
由古典物理嘅角度睇，噉嘅發現好怪異：根據古典物理，好似光噉嘅電磁波係一股股嘅連續嘅波動，帶有能量；而原則上，I 反映束光帶有幾多能量，所以理應會左右到每粒電子吸到幾多能量，亦因此理應會影響到 V_o－但正如頭先提到，實質睇到嘅結果係 V_o 同 I 冇啦掕。噉就表示，古典物理做嘅預測錯誤。
## 光子概念

為咗解答光電效應嘅問題，有新進物理學家－當中最出名嘅係歐拔·愛因斯坦－就提出咗一個喺當時好革命性嘅諗頭：

愛因斯坦仲有條式，計到一粒光子嘅能量（E）同佢個頻率之間嘅關係：
:E=h\nu；[1]
喺條式入面，\nu 係粒光子嘅頻率，而 h 係普朗克常數。根據愛因斯坦嘅諗法，如果 \nu 令到 E 超過咗個門檻值，噉粒光子撞落去屬於嚿金屬嘅一粒電子度嗰陣，會將佢嘅能量傳畀嗰粒電子，令到嗰粒電子成功噉擺脫佢所屬嗰粒原子飛出嚟。即係話：
:h\nu=E_{\mbox{w}}+\frac{1}{2}mv^2；[2]
條式入面左邊嗰橛係**該粒光子帶嘅能量**，而右邊嗰橛就係**一粒電子要擺脫嚿金屬所需嘅能量**（E_{\mbox{w}}）加埋**佢飛咗出嚟後有嘅動能**（\frac{1}{2}mv^2）。將 [2] 執吓嘅話會出：
:h\nu - E_{\mbox{w}} = \frac{1}{2}mv^2；[3]
根據愛因斯坦嘅諗法，如果 \nu ，每粒光子帶嘅能量就過唔到 E_{\mbox{w}}，噉佢撞落粒電子度嗰陣，粒電子擺脫唔到嚿金屬。當 V_c = V_o，啲電流會冇嗮，即係話啲電子粒粒都淨係得足夠嘅能量擺脫嚿金屬，但冇能力郁同產生電流，噉即係話：
:\frac{1}{2}mv^2 = V_o e；[4]
跟住再執吓啲式：
:h\nu - E_{\mbox{w}} = V_o e；[5]
即係話如果 \nu、E_{\mbox{w}} 等係已知嘅數值，噉呢條式可以計到相應嘅 V_o。由呢度睇得出，愛因斯坦嘅假說可以做到有得用實驗驗證嘅預測。

光子嘅概念影響深遠：最後啲實驗結果係撐咗愛因斯坦個諗法；光子呢個概念係量子力學嘅根基之一，而量子力學係現代物理其中一條支柱，廣泛噉畀廿一世紀初嘅物理學家攞嚟了解物質同光响原子同次原子尺度下嘅行為。打後愛因斯坦仲因為佢呢個發現而攞到一九二一年嘅諾貝爾物理學獎。

## 睇埋
*量子力學
*雙罅實驗
*光化學
*離子化

## 註釋

## 歐詞

## 參考
珍珠街 (曼克頓)

**珍珠街**（）係美國紐約市曼克頓下城一條街。

## 出面網頁

*Pearl Street: A New York Songline
* NYPL Digital Gallery. Pearl St. items, various dates.

類:美國街道
類:曼克頓